qundao/data-zh-poetry huggingface dataset:
言怀·其六
作者：仇远
朝代：宋
体裁：七言绝句

此地曾经李白游，湖山消得好诗留。两桥十里东西市，只欠春风一酒楼。
言怀·其四
作者：仇远
朝代：宋

白岭溪上野田平，黄陇山前竹树清。
已许数椽容小住，余英爱我爱余英。
言怀·其四
作者：仇远
朝代：宋
体裁：七言绝句

白岭溪上野田平，黄陇山前竹树清。已许数椽容小住，馀英爱我爱馀英。
诉衷情令
作者：仇远
朝代：宋
体裁：词

渚莲香贮一房秋。秋叶上人头。年光鬓影偷换，堪叹不堪留。人渺渺，事休休。恨悠悠。莼鲈不梦，也□归舟。家住沧洲。
试涪翁题郑佽砚
作者：仇远
朝代：宋
体裁：古风

我有古镜砚，肌理细密匀。沄沄散角痕，巨口细鱼鳞。涪翁铭其背，文字极雅驯。郑佽彦相者，不知何如人。回首数百载，想见元丰春。晴窗试磨洗，墨旧兔颖新。携归供行斋，侑此金石身。
读陈去非九日诗
作者：仇远
朝代：宋
体裁：七言绝句

忆得甲辰重九日，宣和遗恨几番秋。蒋陵依旧西风在，一度黄花一度愁。
读陈去非集
作者：仇远
朝代：宋
体裁：七言律诗

简斋吟集是吾师，句法能参杜拾遗。宇宙无人同叫啸，公卿自古叹流离。穷途劫劫谁怜汝，遗恨茫茫不在诗。莫道墨梅曾遇主，黄花一绝更堪悲。
读陈去非集
作者：仇远
朝代：宋

简斋吟集是吾师，句法能参杜拾遗。
宇宙无人同叫啸，公卿自古嘆流离。
穷途劫劫谁怜汝，遗恨茫茫不在诗。
莫道墨梅曾遇主，黄花一绝更堪悲。
谒金门·但病酒
作者：仇远
朝代：宋
体裁：词

但病酒。愁对清明时候。不为吟诗应也瘦。坐久衣痕皱。曾约花间携手。空忆洛阳耆旧。道不相逢还却又。海棠开厮句。
谕马
作者：仇远
朝代：宋
体裁：古风

山公有马不肯骑，东西徒步足力疲。吾儿有力驾驭之，兀兀驰骤那敢嘶。尔马亦似欺我老，乘驷乘骢非不好。老翁自爱下泽车，放尔春郊饱青草。
谢秋涧沈君瑞为予写真
作者：仇远
朝代：宋
体裁：古风

山村道人今老矣，徒有虚名落人耳。梦中谁记版筑夫，画像虽多终不似。偶来招隐九锁山，隐侯试笔开生颜。须眉口鼻宛相肖，只今置之泉石间。闻君尤工画山水，万壑千林生笔底。可能更扫隐居图，布袜青鞋侣樵子。
谢秋涧沈君瑞为予写真
作者：仇远
朝代：宋

山村道人今老矣，徒有虚名落人耳。
梦中谁记版筑夫，画像虽多终不似。
偶来招隠九锁山，隠侯试笔开生颜。
鬚眉口鼻宛相肖，只今置之泉石间。
闻君尤工画山水，万壑千林生笔底。
可能更扫隠居图，布袜青鞋侣樵子。
赏桂
作者：仇远
朝代：宋
体裁：七言律诗

秋来常为桂花忙，叶叶西风粟粟凉。奎甫宅中开四树，儒珍园后粲孤芳。小山招隐人空老，朗月当庭影亦香。可必明年能赏得，一觞且醉此花旁。
赏桂
作者：仇远
朝代：宋

秋来常为桂花忙，叶叶西风粟粟凉。
奎甫宅中开四树，儒珍园后粲孤芳。
小山招隠人空老，朗月当庭影亦香。
可必明年能赏得，一觞且醉此花旁。
赠别叶子启郭祥卿
作者：仇远
朝代：宋
体裁：五言律诗

萍水偶相逢，金渊客路中。帆船明日发，尊酒几时同。穷达无先后，交游贵始终。湖堤梅柳外，有约舣疏篷。
赠张玉田
作者：仇远
朝代：宋

秦川公子谪仙人，布袍落魄余一身。
锦囊香歇玉箫断，庾郎白髪徒伤春。
金台掉头不肯住，欲把钓竿东海去。
故乡入梦忽归来，井邑依依铁炉步。
碧池槐叶玄都桃，眼空旧雨秋萧颾。
太湖风月数万顷，扁舟乘兴寻三高。
西北高楼一杯酒，与子长歌折杨柳。
江山信美盍便留，莼菜鲈鱼随处有。
赠张玉田
作者：仇远
朝代：宋
体裁：古风

秦川公子谪仙人，布袍落魄馀一身。锦囊香歇玉箫断，庾郎白发徒伤春。金台掉头不肯住，欲把钓竿东海去。故乡入梦忽归来，井邑依依铁炉步。碧池槐叶玄都桃，眼空旧雨秋萧颾。太湖风月数万顷，扁舟乘兴寻三高。西北高楼一杯酒，与子长歌《折杨柳》。江山信美盍便留，莼菜鲈鱼随处有。
赠溧水杨老
作者：仇远
朝代：宋
体裁：古风

浙间笔工麻粟多，精艺惟数冯应科。吴升姚恺已难得，陆震杨鼎肩相摩。我游金渊饭不足，破砚生苔尘满目。毛锥自笑不中书，白发纷纷老而秃。中山博士子墨卿，贻书荐至杨茂林。里儒大半习刀笔，耳闻竽瑟谁知音。善刀而藏归勿出，博士校书行有日。定当致汝数百枚，东坡有云北方无此笔。
赠溧水杨老
作者：仇远
朝代：宋

浙间笔工麻粟多，精艺惟数冯应科。
吴昇姚恺已难得，陆震杨鼎肩相摩。
我游金渊饭不足，破砚生苔尘满目。
毛锥自笑不中书，白髪纷纷老而秃。
中山博士子墨卿，贻书荐至杨茂林。
里儒大半习刀笔，耳闻竽瑟谁知音。
善刀而藏归勿出，博士校书行有日。
定当致汝数百枚，东坡有云北方无此笔。
赠珪上人
作者：仇远
朝代：宋
体裁：七言绝句

一尘不染俗难干，百事无能心自閒。我道老僧痴未绝，有时采菊见南山。
赠笔工沈秀荣
作者：仇远
朝代：宋
体裁：古风

吾家歙石锋芒出，不但挫墨亦挫笔。老懒作事苦不多，一笔才供两三日。近知沈子艺希有，洗择圆齐易入手。不论兔颖与羊毛，染墨试之能耐久。礼乐三千成昨梦，秃笔何止十八瓮。长枪大剑正当时，毛锥子者直安用。金渊万家籍百儒，学书用笔人岂无。管城欲重连城价，请携椽笔游江湖。
赠笔工沈秀荣
作者：仇远
朝代：宋

吾家歙石锋芒出，不但挫墨亦挫笔。
老懒作事苦不多，一笔纔供两三日。
近知沈子艺希有，洗择圆齐易入手。
不论兔颖与羊毛，染墨试之能耐久。
礼乐三千成昨梦，秃笔何止十八瓮。
长枪大剑正当时，毛锥子者直安用。
金渊万家籍百儒，学书用笔人岂无。
管城欲重连城价，请携椽笔游江湖。
赠金荪壁
作者：仇远
朝代：宋
体裁：七言律诗

黄纸红旗事已休，莫思入谷有鸣驺。天开东壁图书府，人立西湖烟雨楼。林浅易寻和靖隐，菊荒空忆魏公游。客来把玩新题扇，半似钟繇半似欧。
赠金荪壁
作者：仇远
朝代：宋

黄纸红旗事已休，莫思入谷有鸣驺。
天开东壁图书府，人立西湖烟雨楼。
林浅易寻和靖隠，菊荒空忆魏公游。
客来把玩新题扇，半似钟繇半似欧。
赵子昂陈仲美合作水鳬小景
作者：仇远
朝代：宋
体裁：七言绝句

良工苦思可心降，底事文禽不解双。欲采芳华波浪阔，芙蓉朵朵隔秋江。
越山青/长相思
作者：仇远
朝代：宋
体裁：词

四月时。五月时。柳絮无风不肯飞。捲帘看燕归。雨凄凄。草凄凄。及早关门睡起迟。省人多少诗。
越山青·长相思·四月时
作者：仇远
朝代：宋
体裁：词

四月时。五月时。柳絮无风不肯飞。卷帘看燕归。雨凄凄。草凄凄。及早关门睡起迟。省人多少诗。
跨马
作者：仇远
朝代：宋

跨马入城去，驱鷄上屋飞。
閒官差可乐，徒步未为非。
杜老平明出，山公倒载归。
晚汀沙水阔，野鹜得相依。
跨马
作者：仇远
朝代：宋
体裁：五言律诗

跨马入城去，驱鸡上屋飞。閒官差可乐，徒步未为非。杜老平明出，山公倒载归。晚汀沙水阔，野鹜得相依。
过介卿溪南隠居
作者：仇远
朝代：宋
体裁：七言律诗

卜宅溪南远市喧，一经教子守田园。邵平未老瓜先熟，靖节能閒菊自存。无白丁来多酿酒，放青山入别开门。朝衣曾侍天香满，得似荷衣带露痕。
过岳公故居
作者：仇远
朝代：宋
体裁：古风

赤脚踏层冰，素蟾浴清水。可怜偷桃儿，竟以寒饿死。木瓢挂空壁，蠹册堆破几。有子如矮奴，踉跄入城市。
过李山人居
作者：仇远
朝代：宋
体裁：七言律诗

数椽竹屋傍秋江，屋外疏篱隔柳桩。客至旋分垂钓石，雨来自掩读书窗。痴儿弄镜时翻背，小妇弹筝不识腔。自古渔樵有遗逸，未应只说鹿门庞。
过郑氏幽居
作者：仇远
朝代：宋
体裁：五言律诗

趁雨过云关，东风尚峭寒。野花浑未放，石路卒难乾。薄酒无多酌，穷途信少欢。归来借蓑笠，莫作老坡看。
过郑氏幽居
作者：仇远
朝代：宋

趁雨过云关，东风尚峭寒。
野花浑未放，石路卒难干。
薄酒无多酌，穷途信少欢。
归来借蓑笠，莫作老坡看。
追和陈去非宣和甲辰重九韵
作者：仇远
朝代：宋
体裁：七言律诗

世态炎凉不足忧，吾生赢得日优游。九日忽惊枫叶落，百年几见菊花秋。忘形诗酒新丰客，满目溪山古溧州。闻道市桥骑马滑，山公归醉得无愁。
送刘竹间归庐陵
作者：仇远
朝代：宋
体裁：七言律诗

驿路梅花漠漠寒，绒衫絮帽出长安。悬知客久归心切，自觉交深别语难。春入西江随马去，山留残雪待人看。青原白鹭如相问，十载湖滨只钓竿。
送刘鍊师归
作者：仇远
朝代：宋
体裁：古风

云中鸡犬随淮南，手攀桂树歌小山。鸿宝秘书在玉枕，有高尚者还童颜。卯金家世学仙子，半生游山磨屐齿。懒耕白云种瑶草，南去持竿钓湘水。天风环佩沧江东，鄱云溧雨分邻封。浮丘洪崖未之见，拥肿鞅掌常相从。拂衣浩然有归志，湘滨已卜诛茅地。寸田尺宅可治生，骑鹤缠腰非易事。不如且向金莲游，濯足万里黄河流。上界神仙足官府，山中宰相轻公侯。人生得意无南北，蝇利蜗名等鸡肋。道人一粲据槁梧，世间万事槐安国。
送存博教授回虎林
作者：仇远
朝代：宋
体裁：古风

双鹤翩翩溧水阳，红尘不染素衣裳。一归华表饮风露，一住沧洲谋稻粱。湖海波涛多起伏，争食那能效鸡鹜。戛然长唳楚天宽，有日相从逐鸿鹄。
送客湖桥
作者：仇远
朝代：宋

赤叶冈头送客行，峰回路转石桥横。小春天气晴偏好，禾稼新收麦又耕。别酒离歌送马蹄，归鞍斜日故迟迟。小儿拍手山翁醉，江左风流一晋时。
送客湖桥·其一
作者：仇远
朝代：宋
体裁：七言绝句

赤叶冈头送客行，峰回路转石桥横。小春天气晴偏好，禾稼新收麦又耕。
送客湖桥·其二
作者：仇远
朝代：宋
体裁：七言绝句

别酒离歌送马蹄，归鞍斜日故迟迟。小儿拍手山翁醉，江左风流一晋时。
送峿侍者游茅山
作者：仇远
朝代：宋

云开三茅古洞天，借风一棹荆溪船。
所思绵绵常在梦，此行冉冉如登仙。
汲泉净洗黄独雪，劚石深耕瑶草烟。
蕙帐香凝蒲坐暖，共读南华秋水篇。
送峿侍者游茅山
作者：仇远
朝代：宋
体裁：七言律诗

云开三茅古洞天，借风一棹荆溪船。所思绵绵常在梦，此行冉冉如登仙。汲泉净洗黄独雪，斸石深耕瑶草烟。蕙帐香凝蒲坐暖，共读南华秋水篇。
送张叔夏游金陵
作者：仇远
朝代：宋
体裁：七言律诗

肯向金渊暂泊舟，相逢衮衮别方休。移宫换羽周郎顾，咏月吟风太白游。床上无金犹好客，尊中有酒可消愁。明朝又作台城客，细看青山似洛州。
送张巨川归崇德
作者：仇远
朝代：宋
体裁：七言律诗

三载金渊入幕宾，转当繁剧转精神。高堂多有承颜乐，巨室都无切齿人。此日吏民争卧辙，他时事业继埋轮。语儿溪上沧浪水，有约征衣共浣尘。
送张巨川归崇德
作者：仇远
朝代：宋

三载金渊入幙宾，转当繁剧转精神。
高堂多有承颜乐，巨室都无切齿人。
此日吏民争卧辙，他时事业继埋轮。
语儿溪上沧浪水，有约征衣共浣尘。
送春寄友
作者：仇远
朝代：宋
体裁：古风

老翁欲作送春诗，借问春去将何之。连朝醉不省人事，昨夜春归更不知。客装欲趁春归去，家在西湖绿阴处。青青竹笋白白鱼，也胜客中常茹素。杜鹃吻血啼未乾，发白易黑留春难。冶城翁定有新语，楝花风急生馀寒。
送春寄友
作者：仇远
朝代：宋

老翁欲作送春诗，借问春去将何之。
连朝醉不省人事，昨夜春归更不知。
客装欲趁春归去，家在西湖绿阴处。
青青竹笋白白鱼，也胜客中常茹素。
杜鹃吻血啼未干，髪白易黑留春难。
冶城翁定有新语，楝花风急生余寒。
送李介甫赴官塘汤氏馆
作者：仇远
朝代：宋
体裁：古风

东卢山下义门中，弘开讲席招蜀翁。主人择客又择主，童蒙求我我求童。俊杰识时审出处，道义结交全始终。惟应上墓似庞老，便合移家随葛公。
送杨刚中赴淮安教授
作者：仇远
朝代：宋
体裁：五言律诗

西蜀杨君子，才为博士优。儒官清似水，学舍小于舟。吴地仍多潦，淮田薄有收。虽非温饱计，足解友朋忧。
送杨志行赴徽州教授
作者：仇远
朝代：宋
体裁：古风

峨峨紫阳山，翼翼素王宫。中藏朱子书，颇有邹鲁风。在昔三十年，我尝游其中。一溪练带如，环以千翠峰。朝岚与夕霏，四景日不同。惜哉屐齿折，我舟遽云东。子今振木铎，出为斯文宗。诸生列馆下，待问如撞钟。明经别同异，析理开愚蒙。独坐三鳣堂，教思传无穷。庠序足真乐，诗书有近功。行当自此升，岂曰难为容。平生韩孟交，云龙阻相从。愿言寿道体，有书附鳞鸿。
送汤希贤晦庵书院山长
作者：仇远
朝代：宋
体裁：七言律诗

文公阙里女星源，手泽遗书尚有传。精舍三年常作主，修程千里若登仙。青衫槐笏存家谱，练带花屏拥客船。故老或询予出处，为言索米向金渊。
送王仙麓使君赴道州暂归三山
作者：仇远
朝代：宋

家山小为离支留，征斾催行莫待秋。
应有矮奴骑竹马，相随迓吏拜兰舟。
舜山如画当楼见，楚水浮香遶郡流。
念我有亲头雪白，云龙追逐恨无由。
送王仙麓使君赴道州暂归三山
作者：仇远
朝代：宋
体裁：七言律诗

家山小为离支留，征旆催行莫待秋。应有矮奴骑竹马，相随迓吏拜兰舟。舜山如画当楼见，楚水浮香绕郡流。念我有亲头雪白，云龙追逐恨无由。
送田道士归茅阜
作者：仇远
朝代：宋
体裁：五言律诗

我爱孟东野，君师田子方。放舟游濑水，飞舄返华阳。有酒须同酌，真情不可忘。仙源桥下径，何日共徜徉。
送程子方归蜀
作者：仇远
朝代：宋

薄葺田园溧泽边，乡心常梦蜀山川。梨花知几逢寒食，麦饭谁能洒墓田。矍铄老翁轻客路，扶携稚子上江船。东还莫为亲朋恋，自古云安有杜鹃。风雪飘萧季子裘，大江西溯过荆州。浑家无计归葱肆，岁晚何人付麦舟。长子应门宽后虑，轻帆入峡及春游。明年归趁梅花发，共醉䲔仙旧酒楼。
送程子方归蜀·其一
作者：仇远
朝代：宋
体裁：七言律诗

薄葺田园溧泽边，乡心常梦蜀山川。梨花知几逢寒食，麦饭谁能洒墓田。矍铄老翁轻客路，扶携稚子上江船。东还莫为亲朋恋，自古云安有杜鹃。
送程子方归蜀·其二
作者：仇远
朝代：宋

风雪飘萧季子裘，大江西泝过荆州。
浑家无计归葱肆，岁晚何人付麦舟。
长子应门宽后虑，轻帆入峡及春游。
明年归趁梅花发，共醉䲔僊旧酒楼。
送程子方归蜀·其二
作者：仇远
朝代：宋
体裁：七言律诗

风雪飘萧季子裘，大江西溯过荆州。浑家无计归葱肆，岁晚何人付麦舟。长子应门宽后虑，轻帆入峡及春游。明年归趁梅花发，共醉䲔仙旧酒楼。
送虞师宪赴延平书院山长
作者：仇远
朝代：宋

我师文靖公，一传子朱子。佩服中庸书，静中识根柢。秋月湛冰壶，瑩彻无瑕滓。延平建精舍，盛德宜世祀。君往坐皋比，文行成粹美。秋风送书船，南上二千里。讶君来何暮，衿佩争倒屣。鸣道铎方振，问字酒已俟。九京如可作，文靖公亦喜。予友有黄功，昔分教于此。颇知文风盛，十室九儒士。是行若登仙，剑气炯青紫。只恐席未温，思归慕园绮。
送虞师宪赴延平书院山长
作者：仇远
朝代：宋
体裁：古风

我师文靖公，一传子朱子。佩服中庸书，静中识根柢。秋月湛冰壶，莹彻无瑕滓。延平建精舍，盛德宜世祀。君往坐皋比，文行成粹美。秋风送书船，南上二千里。讶君来何暮，衿佩争倒屣。鸣道铎方振，问字酒已俟。九京如可作，文靖公亦喜。予友有黄功，昔分教于此。颇知文风盛，十室九儒士。是行若登仙，剑气炯青紫。只恐席未温，思归慕园绮。
送许君起赴余干教授·其一
作者：仇远
朝代：宋

当年而父同吾父，各罄籯金共教儿。
可惜两翁黄壤下，不知二子绿衣时。
着鞭虽已撞楼破，列鼎宁无负米思。
千里送君何以赠，长歌泮水蓼莪诗。
送许君起赴余干教授·其二
作者：仇远
朝代：宋

兰佩蓉裳似倦游，东隅虽失尚堪收。
君骑潄玉亭前马，我舣投金濑上舟。
八品一官俱独冷，两州千里隔三秋。
南溟鲲化君能事，甘分西湖侣白鸥。
送许君起赴馀干教授
作者：仇远
朝代：宋

当年而父同吾父，各罄籯金共教儿。可惜两翁黄壤下，不知二子绿衣时。著鞭虽已撞楼破，列鼎宁无负米思。千里送君何以赠，长歌泮水蓼莪诗。兰佩蓉裳似倦游，东隅虽失尚堪收。君骑漱玉亭前马，我舣投金濑上舟。八品一官俱独冷，两州千里隔三秋。南溟鲲化君能事，甘分西湖侣白鸥。
送许君起赴馀干教授·其一
作者：仇远
朝代：宋
体裁：古风

当年而父同吾父，各罄籯金共教儿。可惜两翁黄壤下，不知二子绿衣时。著鞭虽已撞楼破，列鼎宁无负米思。千里送君何以赠，长歌泮水蓼莪诗。
送许君起赴馀干教授·其二
作者：仇远
朝代：宋
体裁：古风

兰佩蓉裳似倦游，东隅虽失尚堪收。君骑漱玉亭前马，我舣投金濑上舟。八品一官俱独冷，两州千里隔三秋。南溟鲲化君能事，甘分西湖侣白鸥。
送郭君贤使君赴建德任
作者：仇远
朝代：宋

天边久下紫泥书，日日东津望使车。最爱小儿骑竹马，也随迓吏过桐庐。良民吐气心方快，宿弊盘根力为锄。祗恐声名满朝著，春坊宾客又新除。先朝日近侍明光，步武骎骎政事堂。玉宇承恩沾湛露，金渊遗爱托甘棠。江山此去分风月，门户从来凛雪霜。虎兕枭狐宜敛迹，丈夫原不畏豪强。
送郭君贤使君赴建德任·其一
作者：仇远
朝代：宋

天边久下紫泥书，日日东津望使车。
最爱小儿骑竹马，也随迓吏过桐庐。
良民吐气心方快，宿弊盘根力为锄。
祗恐声名满朝着，春坊宾客又新除。
送郭君贤使君赴建德任·其一
作者：仇远
朝代：宋
体裁：七言律诗

天边久下紫泥书，日日东津望使车。最爱小儿骑竹马，也随迓吏过桐庐。良民吐气心方快，宿弊盘根力为锄。祗恐声名满朝著，春坊宾客又新除。
送郭君贤使君赴建德任·其二
作者：仇远
朝代：宋
体裁：七言律诗

先朝日近侍明光，步武骎骎政事堂。玉宇承恩沾湛露，金渊遗爱托甘棠。江山此去分风月，门户从来凛雪霜。虎兕枭狐宜敛迹，丈夫原不畏豪强。
送陈壮甫税使归金陵
作者：仇远
朝代：宋
体裁：七言律诗

征商廉干不言钱，异事同寮又一年。美誉正香金濑曲，归心已在冶城边。家传簪笏青溪谱，风送旌旗上水船。小草相依行有日，莫须掺别重凄然。
送高仲山通州教授
作者：仇远
朝代：宋
体裁：古风

通川得通儒，善类蒙善教。如此老成人，真足重学校。我昔客朱方，曾窥管中豹。言容既笃厚，文字入玄奥。交游二十年，夷险同一操。閒居虎林麓，倚窗聊寄傲。忽承北斗敕，勇鼓来淮棹。华发映青袍，轻帆惬黄帽。天晴宜征途，芹藻春色到。皋比坐可暖，三载勤训导。惜哉龟手药，至老方取效。载酒游五山，何由共吟啸。
送高仲山通州教授
作者：仇远
朝代：宋

通川得通儒，善类蒙善教。
如此老成人，真足重学校。
我昔客朱方，曾窥管中豹。
言容既笃厚，文字入玄奥。
交游二十年，夷险同一操。
閒居虎林麓，倚窗聊寄傲。
忽承北斗敕，勇鼓来淮棹。
华髪映青袍，轻帆惬黄帽。
天晴宜征途，芹藻春色到。
皋比坐可暖，三载勤训导。
惜哉龟手药，至老方取效。
载酒游五山，何由共吟啸。
通甫弟归里诗
作者：仇远
朝代：宋
体裁：古风

霜重江水缩，舣舟江之湄。子今戒行色，予亦数归期。已迫葵丘戍，何求买山资。酌别苦无酒，秉粟供妻儿。
道场山
作者：仇远
朝代：宋

山行龟背路羊肠，伏虎禅师古道场。
老木阴中安御座，白云堆裏抚僧床。
勺泉清澈涵秋味，尖塔孤撑界夕阳。
笑月亭空人影散，松风和雨动天簧。
道场山
作者：仇远
朝代：宋
体裁：七言律诗

山行龟背路羊肠，伏虎禅师古道场。老木阴中安御座，白云堆里抚僧床。勺泉清澈涵秋味，尖塔孤撑界夕阳。笑月亭空人影散，松风和雨动天簧。
遣意
作者：仇远
朝代：宋

衮衮岁年晚，冥冥车马尘。饥乌方畏雪，冻草已矜春。乡老知谁健，儒官自古贫。明朝除夜近，市井悄无人。抖擞老精神，飘蓬又一春。敢言惟有我，每恨不如人。文字须称韵，功名莫认真。青铜杖头在，留与买乌薪。宦游今倦矣，岁晚意何如。腊雪不到地，春风先满闾。邻翁寒乞炭，溪女晓供鱼。多有梅花处，吾将卜隐居。
遣意·其一
作者：仇远
朝代：宋
体裁：五言律诗

衮衮岁年晚，冥冥车马尘。饥乌方畏雪，冻草已矜春。乡老知谁健，儒官自古贫。明朝除夜近，市井悄无人。
遣意·其三
作者：仇远
朝代：宋
体裁：五言律诗

宦游今倦矣，岁晚意何如。腊雪不到地，春风先满闾。邻翁寒乞炭，溪女晓供鱼。多有梅花处，吾将卜隐居。
遣意·其三
作者：仇远
朝代：宋

宦游今倦矣，岁晚意何如。
腊雪不到地，春风先满闾。
邻翁寒乞炭，溪女晓供鱼。
多有梅花处，吾将卜隠居。
遣意·其二
作者：仇远
朝代：宋
体裁：五言律诗

抖擞老精神，飘蓬又一春。敢言惟有我，每恨不如人。文字须称韵，功名莫认真。青铜杖头在，留与买乌薪。
邻家晓鸡
作者：仇远
朝代：宋
体裁：七言绝句

严城鼓角送钟声，顷刻三更四五更。却是邻家鸡唱准，不差消息已天明。
郊行集句
作者：仇远
朝代：宋
体裁：古风

今日我重九，无钱对菊花。昨夜雨鸣渠，既雨晴亦佳。出郭望西郊，山林迹未赊。顾忧斯人饥，僵仆乱如麻。渊明胡不归，吾居已及瓜。岂无一尊酒，谁敢负年华。聊为山水行，玩奇石路斜。门生与儿子，邀我至田家。留连向暮归，烂醉是生涯。
酒边
作者：仇远
朝代：宋

儒官冷落似村居，蒲艾葵榴色色无。却有一尊春酿在，醉眠犹胜楚三闾。端阳正是独醒时，閒坐难忘一酒卮。有客似怜官况冷，山童日午送戎葵。
酒边·其一
作者：仇远
朝代：宋
体裁：七言绝句

儒官冷落似村居，蒲艾葵榴色色无。却有一尊春酿在，醉眠犹胜楚三闾。
酒边·其二
作者：仇远
朝代：宋
体裁：七言绝句

端阳正是独醒时，閒坐难忘一酒卮。有客似怜官况冷，山童日午送戎葵。
酒边·其二
作者：仇远
朝代：宋

端阳正是独醒时，閒坐难忘一酒巵。
有客似怜官况冷，山童日午送戎葵。
酬邓山房尊师
作者：仇远
朝代：宋
体裁：七言律诗

山房閒伴白云栖，琴不须弹听者稀。北道主人新拜号，西湖隐士旧传衣。粤亡未合鸱夷去，蜀远难随杜宇归。亦欲共君联石鼎，龙头豕腹怕相讥。
酬邓山房尊师
作者：仇远
朝代：宋

山房閒伴白云栖，琴不须弹听者稀。
北道主人新拜号，西湖隠士旧传衣。
粤亡未合鸱夷去，蜀远难随杜宇归。
亦欲共君联石鼎，龙头豕腹怕相讥。
酹江月/念奴娇·其二
作者：仇远
朝代：宋
体裁：词

片云凝墨，看荷花才湿，依然无雨。水槛空明人少到，恰恰幽禽相语。曲几横陈，长琴高挂，自奏南风谱。俄闻刀尺，隔窗人剪霜苎。因念西子湖边，闹红一舸，曾宿鸳鸯浦。翠羽不传沧岛信，日暮闲情□与。懒拂鸾笺，懒拈象管，秀句同谁赋。孤鸿程杳，夕阳低下平楚。
酹江月·念奴娇·探春消息
作者：仇远
朝代：宋
体裁：词

探春消息，觉南枝开遍，北枝犹阙。越女娉婷天下白，堪与冰霜争洁。孤影棱棱，暗香楚楚，水月成三绝。行云不动，素波轻浣尘袜。回首雪里关山，玉龙吹怨，似替人幽咽。溪上园林应满树，一径莓苔萦折。金马疏篱，玉堂茅舍，终是风光别。寻花欲语，对花却又无说。
酹江月·念奴娇·片云凝墨
作者：仇远
朝代：宋
体裁：词

片云凝墨，看荷花才湿，依然无雨。
水槛空明人少到，却却幽禽相语。
曲几横陈，长琴高挂，自奏南风谱。
俄闻刀尺，隔窗人翦霜苎。
因念西子湖边，闹红一舸，曾宿鸳鸯浦。
翠羽不传沧岛信，日暮闲情□与。
懒拂鸾笺，懒拈象管，秀句同谁赋。
孤鸿程杳，夕阳低下平楚。
醉公子·晓入蓬莱岛
作者：仇远
朝代：宋
体裁：词

晓入蓬莱岛。松下锄瑶草。贪看碧桃花。误游金母家。一酌洼尊露。醉失归来路。不见董双成。隔花闻笛声。
醉歌三首
作者：仇远
朝代：宋

金渊醇酒贱，足可醉亡何。日觉醒时少，其如饮不多。人生间调笑，俗事暗消磨。此意神仙会，山童亦解歌。客居真易过，凡事不如仪。惟有閒寻睡，浑无趣作诗。晚晴行数步，日午酌三卮。系马庭阶下，人多借去骑。清狂歌窈窕，微醉困瞢腾。酒薄多疑水，官閒一似僧。已知灯即火，不愿谷为陵。百事俱能了，惟馀饮未能。
醉歌三首·其一
作者：仇远
朝代：宋
体裁：五言律诗

金渊醇酒贱，足可醉亡何。日觉醒时少，其如饮不多。人生间调笑，俗事暗消磨。此意神仙会，山童亦解歌。
醉歌三首·其三
作者：仇远
朝代：宋

清狂歌窈窕，微醉困瞢腾。
酒薄多疑水，官閒一似僧。
已知灯即火，不愿谷为陵。
百事俱能了，惟余饮未能。
醉歌三首·其三
作者：仇远
朝代：宋
体裁：五言律诗

清狂歌窈窕，微醉困瞢腾。酒薄多疑水，官閒一似僧。已知灯即火，不愿谷为陵。百事俱能了，惟馀饮未能。
醉歌三首·其二
作者：仇远
朝代：宋
体裁：五言律诗

客居真易过，凡事不如仪。惟有閒寻睡，浑无趣作诗。晚晴行数步，日午酌三卮。系马庭阶下，人多借去骑。
醉歌三首·其二
作者：仇远
朝代：宋

客居真易过，凡事不如仪。
惟有閒寻睡，浑无趣作诗。
晚晴行数步，日午酌三巵。
繫马庭阶下，人多借去骑。
醉落魄·一斛珠·水西云北
作者：仇远
朝代：宋
体裁：词

水西云北。锦苞泫露无颜色。夜寒花外眠双鶒。莫唱江南，谁是鹧鸪客。薄情青女司花籍。粉愁红怨啼螀急。月明倦听山阳笛。渺渺征鸿，千里楚天碧。
醉醒吟
作者：仇远
朝代：宋

众人皆醉我独醒，众人皆醒我独醉。
先生何苦与世违，醒醉之中有深意。
或云酒是腐肠药，沉湎淫泆无不至。
或云酒是忘忧物，醉乡别有一天地。
左拍五柳先生肩，右把三闾大夫臂。
醉时元自惺惺着，醒来亦自齁齁睡。
独醒独醉岂多得，众醉众醒堪一喟。
醉者自醉醒自醒，卿法吾情各行志。
溧江美酒差可恋，说醉论醒姑且置。
公不见昔人有云，且食蛤蜊那知许事。
醉醒吟
作者：仇远
朝代：宋
体裁：古风

众人皆醉我独醒，众人皆醒我独醉。先生何苦与世违，醒醉之中有深意。或云酒是腐肠药，沉湎淫泆无不至。或云酒是忘忧物，醉乡别有一天地。左拍五柳先生肩，右把三闾大夫臂。醉时元自惺惺著，醒来亦自齁齁睡。独醒独醉岂多得，众醉众醒堪一喟。醉者自醉醒自醒，卿法吾情各行志。溧江美酒差可恋，说醉论醒姑且置。公不见昔人有云，且食蛤蜊那知事。
醉闻杜宇
作者：仇远
朝代：宋

几日冥迷醉梦中，醒来衣袖裹春风。
杜鹃未歇鸟声碎，芍药已开花信空。
差胜跨馿愁杜老，尽教骑马笑山公。
卑官安得金貂换，尚有杖头三百铜。
醉闻杜宇
作者：仇远
朝代：宋
体裁：七言律诗

几日冥迷醉梦中，醒来衣袖裹春风。杜鹃未歇鸟声碎，芍药已开花信空。差胜跨驴愁杜老，尽教骑马笑山公。卑官安得金貂换，尚有杖头三百铜。
醉闻杜宇
作者：仇远
朝代：宋
体裁：五言律诗

家家酒似池，日日醉如泥。海燕聊为客，杜鹃何苦啼。狂那知帽落，归不为花迷。信笔成诗句，苔笺小草题。
采薇吟
作者：仇远
朝代：宋
体裁：四言诗

采薇采薇，西山之西。薇死复生，不生夷齐。陟彼西山，我心悲兮。
采薇吟
作者：仇远
朝代：宋

采薇采薇，西山之西。
薇死復生，不生夷齐。
陟彼西山，我心悲兮。
重阳见菊占冬晴上熟
作者：仇远
朝代：宋
体裁：七言律诗

满城风日酿轻霜，昨夜东篱菊尽黄。正月自非添一闰，此花安得及重阳。新鸿远到愁无信，螃蟹中虚怕有芒。浊酒醒来闻吉语，晴过冬至兆丰穰。
野篱
作者：仇远
朝代：宋
体裁：七言绝句

豆花小白槿花红，野屋篱门处处同。无限春风桃李占，却将颜色媚秋风。
野饮
作者：仇远
朝代：宋
体裁：四言诗

土冈之西，竹树之下。板屋三间，娱此隐者。埘有肥鸡，厩有羸马。岂无佳菊，采不盈把。且漉我酒，放浪林野。莫不饮食，知味者寡。
野饮
作者：仇远
朝代：宋

土冈之西，竹树之下。
板屋三间，娱此隠者。
埘有肥鷄，厩有羸马。
岂无佳菊，采不盈把。
且漉我酒，放浪林野。
莫不饮食，知味者寡。
金缕曲
作者：仇远
朝代：宋
体裁：词

仙骨清无暑。爱兰桡、撑入鸳波，锦云深处。休唱采莲双桨曲，老却鸥朋鹭侣。算只有、青山如故。旧雨初晴新水涨，画桥低、杳霭迷苍渚。头戴笠，日亭午。独醒耿耿空怀楚。渺愁予、岸芷江蓠，尚青青否。锦瑟谩弹斑竹恨，难写湘妃怨语。怅谁与、孤芳为主。流水无声云不动，向渔郎、欲觅桃源路。船尾带，落花去。
金缕曲·贺新郎·仙骨清无暑
作者：仇远
朝代：宋
体裁：词

仙骨清无暑。爱兰桡、撑入鸳波，锦云深处。休唱采莲双浆曲，老却鸥朋鹭侣。算只有、青山如故。旧雨初晴新水涨，画桥低、杳霭迷苍渚。头戴笠，日亭午。独醒耿耿空怀楚。渺愁予、岸芷江蓠，尚青青否。锦瑟谩弹斑竹恨，难写湘妃怨语。怅谁与、孤芳为主。流水无声云不动，向渔郎、欲觅桃园路。船尾带，落花去。
钓鳌亭
作者：仇远
朝代：宋
体裁：五言律诗

俯瞰秦淮水，前瞻鲁泮宫。明知倚阑者，不是钓鱼翁。古石棱棱长，春潮脉脉通。状元真宰相，千古一吴公。
钱儒珍家赏桂
作者：仇远
朝代：宋
体裁：古风

客至当饮酒，醉此金粟堆。秋风何时到，丛树参差开。馨香逆人鼻，蓓蕾藏圣胎。攀枝折其荣，落穗浮酒杯。后夜有佳月，弄影须徘徊。红袖歌未终，画角毋庸催。
锦城方天瑞玄英先生后人得白云山居图彷佛桐庐山中隐所钱舜举真迹别有一种风致漫系以诗
作者：仇远
朝代：宋
体裁：五言律诗

翼翼山千朵，萧萧屋数间。石崖不可度，门径几曾关。绿树经秋在，白云终日閒。依稀镜湖曲，西岛水回环。
锦城方天瑞玄英先生后人得白云山居图彷佛桐庐山中隠所钱舜举真蹟别有一种风致漫系以诗
作者：仇远
朝代：宋

翼翼山千朵，萧萧屋数间。
石崖不可度，门径几曾关。
绿树经秋在，白云终日閒。
依稀镜湖曲，西岛水迴环。
镇海亭
作者：仇远
朝代：宋
体裁：五言律诗

海塘三十里，此屋独巍然。有浪方知水，无云总是天。苔痕封石柱，帆影下楼船。閒忆童男女，悠悠去几年。
长昼
作者：仇远
朝代：宋
体裁：五言律诗

閒官少公出，长日足高眠。律己惟三尺，埋头又两年。虽无乞米帖，安得买山钱。莫听閒唇舌，行藏任老天。
閒居十咏
作者：仇远
朝代：宋

阶前紫蔓金丝草，篱角红垂锦带花。梓泽平泉易销歇，春留富贵与诗家。树隔残钟远欲无，野云漠漠雨疏疏。飞蚊尽逐南风去，父子灯前共读书。仰屋著书无笔力，闭门觅句费心机。不如花下冥冥坐，静看蜻蜓蛱蝶飞。莺花韦曲旧时游，老去闲情已五休。却笑东风无检束，又随飞絮过南楼。鸟雀喧秋未肯栖，狂风吹树影离披。屋边尚有斜阳在，更看山人一局棋。风挟浓云起炮车，捎窗雨脚乱如麻。山中茆屋应安稳，不向溪声送落花。新竹修修绿覆墙，读书门外亦阴凉。道人清福不肯受，却入西山看夕阳。翠袖佳人倚暮寒，双禽踏破玉阑干。空山月落春风换，直作罗浮梦里看。茶瓯纱帽惯迎宾，不是诗人即道人。细雨斜风君莫出，绿云门外有红尘。珠帘玉栅绮罗丛，犹有承平京洛风。饮罢归来游骑少，一庭明月夜方中。
閒居十咏·其一
作者：仇远
朝代：宋
体裁：七言绝句

莺花韦曲旧时游，老去閒情已五休。却笑东风无检束，又随飞絮过南楼。
閒居十咏·其一
作者：仇远
朝代：宋

阶前紫蔓金丝草，篱角红垂锦带花。
梓泽平泉易消歇，春留富贵与诗家。
閒居十咏·其一
作者：仇远
朝代：宋
体裁：七言绝句

阶前紫蔓金丝草，篱角红垂锦带花。梓泽平泉易销歇，春留富贵与诗家。
閒居十咏·其七
作者：仇远
朝代：宋
体裁：七言绝句

新竹修修绿覆墙，读书门外亦阴凉。道人清福不肯受，却入西山看夕阳。
閒居十咏·其七
作者：仇远
朝代：宋

新竹修修绿过墙，读书门外亦阴凉。
道人清福不肯受，却入西山看夕阳。
閒居十咏·其三
作者：仇远
朝代：宋

仰屋着书无笔力，闭门觅句费心机。
不如花下冥冥坐，静看蜻蜓蛱蝶飞。
閒居十咏·其三
作者：仇远
朝代：宋
体裁：七言绝句

仰屋著书无笔力，闭门觅句费心机。不如花下冥冥坐，静看蜻蜓蛱蝶飞。
閒居十咏·其三
作者：仇远
朝代：宋
体裁：七言绝句

风挟浓云起炮车，捎窗雨脚乱如麻。山中茅屋应安稳，不向溪声送落花。
閒居十咏·其九
作者：仇远
朝代：宋

茶瓯沙帽惯迎宾，不是诗人即道人。
细雨斜风君莫出，绿阴门外有红尘。
閒居十咏·其九
作者：仇远
朝代：宋
体裁：七言绝句

茶瓯纱帽惯迎宾，不是诗人即道人。细雨斜风君莫出，绿云门外有红尘。
閒居十咏·其二
作者：仇远
朝代：宋
体裁：七言绝句

树隔残钟远欲无，野云漠漠雨疏疏。飞蚊尽逐南风去，父子灯前共读书。
閒居十咏·其二
作者：仇远
朝代：宋
体裁：七言绝句

鸟雀喧啾未肯栖，狂风吹树影离披。屋边尚有斜阳在，更看山人一局棋。
閒居十咏·其五
作者：仇远
朝代：宋
体裁：七言绝句

鸟雀喧秋未肯栖，狂风吹树影离披。屋边尚有斜阳在，更看山人一局棋。
閒居十咏·其八
作者：仇远
朝代：宋
体裁：七言绝句

翠袖佳人倚暮寒，双禽踏破玉阑干。空山月落春风换，直作罗浮梦里看。
閒居十咏·其八
作者：仇远
朝代：宋

翠袖佳人倚莫寒，双禽踏破玉阑干。
空山月落春风换，直作罗浮梦裏看。
閒居十咏·其六
作者：仇远
朝代：宋
体裁：七言绝句

风挟浓云起炮车，捎窗雨脚乱如麻。山中茆屋应安稳，不向溪声送落花。
閒居十咏·其十
作者：仇远
朝代：宋
体裁：七言绝句

珠帘玉栅绮罗丛，犹有承平京洛风。饮罢归来游骑少，一庭明月夜方中。
閒居十咏·其四
作者：仇远
朝代：宋
体裁：七言绝句

莺花韦曲旧时游，老去闲情已五休。却笑东风无检束，又随飞絮过南楼。
閒居十咏·其四
作者：仇远
朝代：宋

鶑花韦曲旧时游，老去閒情已五休。
却笑东风无检束，又随飞絮过南楼。
閒步
作者：仇远
朝代：宋
体裁：五言律诗

村径桑麻合，扶筇信所之。绿阴晴冉冉，白日步迟迟。野茧粘高树，山雌入破篱。岂无款段马，常是小儿骑。
问赵元父病
作者：仇远
朝代：宋

裹饭无因绝往还，惟应帖子报平安。
山公马向花前放，岐伯书从枕上看。
贸易近来多北药，支持强欲着南冠。
有时泥醉西园月，只欠梅花共倚阑。
问赵元父病
作者：仇远
朝代：宋
体裁：七言律诗

裹饭无因绝往还，惟应帖子报平安。山公马向花前放，岐伯书从枕上看。贸易近来多北药，支持强欲著南冠。有时泥醉西园月，只欠梅花共倚阑。
闰正月十三日夜雪
作者：仇远
朝代：宋
体裁：七言绝句

东风散雪乱如麻，掷瓦敲窗细撒沙。只恐市中薪米贵，不愁江上落梅花。
闻杨大受凌吉叟吴次山诸友讣音有感二首
作者：仇远
朝代：宋

落落霜馀树，疏疏晓后星。经年才契阔，故友半凋零。有梦怀风采，何人作墓铭。老孤无限泪，空望浙山青。少长皆吾友，相期满百龄。生分青白眼，死隔短长亭。蕉本身为幻，藤床梦是醒。中山醇酒在，且醉学刘伶。
闻杨大受凌吉叟吴次山诸友讣音有感二首·其一
作者：仇远
朝代：宋

落落霜余树，疏疏晓后星。
经年才契阔，故友半凋零。
有梦怀风采，何人作墓铭。
老孤无限泪，空望浙山青。
闻杨大受凌吉叟吴次山诸友讣音有感二首·其一
作者：仇远
朝代：宋
体裁：五言律诗

落落霜馀树，疏疏晓后星。经年才契阔，故友半凋零。有梦怀风采，何人作墓铭。老孤无限泪，空望浙山青。
闻杨大受凌吉叟吴次山诸友讣音有感二首·其二
作者：仇远
朝代：宋
体裁：五言律诗

少长皆吾友，相期满百龄。生分青白眼，死隔短长亭。蕉本身为幻，藤床梦是醒。中山醇酒在，且醉学刘伶。
闻金之一邓牧心叶去文皆羽化山中
作者：仇远
朝代：宋
体裁：七言律诗

独居学道坐枯禅，鹿豕交游七十年。能以幻躯当雨雪，终无虚腹坐神仙。平生文字知谁爱，老死山林绝可怜。他日钱塘耆旧传，三高宜入画图传。
闻鸡
作者：仇远
朝代：宋
体裁：五言律诗

今夕知何夕，此声非恶声。窗前疑月色，枕上误天明。未必皆三唱，惟应只四更。姑苏城外寺，此际已钟鸣。
阎氏园池
作者：仇远
朝代：宋

真妃已返凤台仙，独立池亭思怆然。
海岳不传青鸟信，石房谁伴白云眠。
宫桃移种难生实，院箨初翻又引鞭。
凝碧荒凉絃管静，萍花浮满钓鱼船。
阎氏园池
作者：仇远
朝代：宋
体裁：七言律诗

真妃已返凤台仙，独立池亭思怆然。海岳不传青鸟信，石房谁伴白云眠？宫桃移种难生实，院箨初翻又引鞭。凝碧荒凉弦管静，萍花浮满钓鱼船。
阮郎归
作者：仇远
朝代：宋

教他双燕意循循。隔湖杨柳深。芹香泥滑趁新晴。差池来往频。春浪暖，绿无痕。醒人也醉人。断桥日落水云昏。归舟个个轻。桃花坊陌散香红。捎鞭骤玉骢。官河柳带结春风。高楼小燕空。山晻霭，草蒙茸。江南春正浓。王孙家在画桥东。相寻无路通。
阮郎归·其二
作者：仇远
朝代：宋
体裁：词

桃花坊陌散香红。捎鞭骤玉骢。官河柳带结春风。高楼小燕空。山晻霭，草蒙茸。江南春正浓。王孙家在画桥东。相寻无路通。
阮郎归·教他双燕意循循
作者：仇远
朝代：宋
体裁：词

教他双燕意循循。隔湖杨柳深。芹香泥滑趁新晴。差池来往频。春浪暖，绿无痕。醒人也醉人。断桥日落水云昏。归舟个个轻。
阮郎归·桃花坊陌散香红
作者：仇远
朝代：宋
体裁：词

桃花坊陌散香红。
捎鞭骤玉骢。
官河柳带结春风。
高楼小燕空。
山暗霭，草蒙茸。
江南春正浓。
王孙家在画桥东。
相寻无路通。
阳台怨·月明如白日
作者：仇远
朝代：宋
体裁：词

月明如白日。遮径花阴密密。未见黄云衬袜来，空伴花阴立。疑是碧瑶台，不放彩鸾飞出。隐隐隔花清漏急。一巾红露湿。
陆君实挽诗
作者：仇远
朝代：宋
体裁：五言律诗

乾坤那可问，至痛老臣心。甘抱白日没，不知沧海深。忠魂随上下，义骨肯浮沈。草木长淮泪，秋风起莫阴。
陆君实挽诗
作者：仇远
朝代：宋

干坤那可问，至痛老臣心。
甘抱白日没，不知沧海深。
忠魂随上下，义骨肯浮沈。
草木长淮泪，秋风起莫阴。
陈明远书塾与蒋平仲张伯成清话
作者：仇远
朝代：宋
体裁：七言律诗

霜晴泛渚狎轻鸥，人物欣逢古太丘。乔木故家犹昨日，寒花老圃正清秋。尊开北海心先醉，烛尽西窗话不休。笑我一身閒未得，又随新雨上归舟。
除夕前一日雪
作者：仇远
朝代：宋
体裁：七言律诗

江城腊尽渐春来，三白呈祥不待催。和气已知随处满，梅花正用此时开。寒香冷艳相吞吐，月斧风斤巧剪裁。布絮寝衣烘未透，炉边酒熟且衔杯。
除夕前一日雪
作者：仇远
朝代：宋

江城腊尽渐春来，三白呈祥不待催。
和气已知随处满，梅花正用此时开。
寒香冷艷相吞吐，月斧风斤巧剪裁。
布絮寝衣烘未透，炉边酒熟且衔杯。
除夜新居
作者：仇远
朝代：宋

避喧迁出郭，岁晚尚担簦。陋室大于斗，长途滑似冰。岂无问字酒，共守读书灯。老病须微禄，归田恨未能。籸盆夹道明，爆竹小儿惊。但听窗前雪，不知楼上更。流年双羽急，深夜一鸡鸣。浅醉和衣睡，明朝要贺正。茅檐盈尺雪，真是冷官居。穷巷稀人迹，今朝是岁除。聒厅无鼓吹，消夜足琴书。晓冻冰桥滑，邻家借板舆。
除夜新居·其一
作者：仇远
朝代：宋
体裁：五言律诗

避喧迁出郭，岁晚尚担簦。陋室大于斗，长途滑似冰。岂无问字酒，共守读书灯。老病须微禄，归田恨未能。
除夜新居·其三
作者：仇远
朝代：宋
体裁：五言律诗

茅檐盈尺雪，真是冷官居。穷巷稀人迹，今朝是岁除。聒厅无鼓吹，消夜足琴书。晓冻冰桥滑，邻家借板舆。
除夜新居·其二
作者：仇远
朝代：宋

籸盆夹道明，爆竹小儿惊。
但听窗前雪，不知楼上更。
流年双羽急，深夜一鷄鸣。
浅醉和衣睡，明朝要贺正。
除夜新居·其二
作者：仇远
朝代：宋
体裁：五言律诗

籸盆夹道明，爆竹小儿惊。但听窗前雪，不知楼上更。流年双羽急，深夜一鸡鸣。浅醉和衣睡，明朝要贺正。
陪戴祖禹汎湖分韵得天字
作者：仇远
朝代：宋
体裁：七言律诗

冉冉夕阳红隔雨，悠悠野水碧连天。山分秋色归红叶，风约蘋香入钓船。钟鼓园林已如此，衣冠文物故依然。当歌对酒肠堪断，倒著乌巾且醉眠。
陪戴祖禹泛湖分韵得天字
作者：仇远
朝代：宋

冉冉夕阳红隔雨，悠悠野水碧连天。
山分秋色归红叶，风约苹香入钓船。
钟鼓园林已如此，衣冠文物故依然。
当歌对酒肠堪断，倒着乌巾且醉眠。
雁
作者：仇远
朝代：宋
体裁：五言律诗

四郊皆积水，鸣雁一何多。随处沙头宿，常时月下过。弟兄求口食，羁旅困风波。寄语支更者，芦深有网罗。
雁去
作者：仇远
朝代：宋

离羣野雁在中庭，驯养经年羽翼成。
因为哀鸣殊可念，岂知飞去太无情。
天阴月黑多机穽，岁晚山空少弟兄。
愿尔水田常饱暖，春风早问北归程。
雁去
作者：仇远
朝代：宋
体裁：七言律诗

离群野雁在中庭，驯养经年羽翼成。因为哀鸣殊可念，岂知飞去太无情。天阴月黑多机阱，岁晚山空少弟兄。愿尔水田常饱煖，春风早问北归程。
雁多
作者：仇远
朝代：宋
体裁：七言绝句

雁声多处水瀰茫，西渰东湖足稻粱。才过芦汀好栖宿，几曾一一到潇湘。
雁多
作者：仇远
朝代：宋

雁声多处水瀰茫，西渰东湖足稻粱。
纔过芦汀好栖宿，几曾一一到潇湘。
集庆寺
作者：仇远
朝代：宋
体裁：七言律诗

平生三宿此招提，眼底交游更有谁。顾恺漫留金粟影，杜陵忍赋玉华诗。旋烹紫笋犹含箨，自摘青茶未展旗。听彻洞箫清不寐，月明正照古松枝。
集虚书院
作者：仇远
朝代：宋
体裁：七言律诗

筑室东皋野水滨，室中生白坐生春。了知空洞元无物，须信清明自有神。幽径草花聊适趣，閒窗笔砚不留尘。酒经丹诀非吾事，万卷书藏一老身。
雨
作者：仇远
朝代：宋
体裁：七言律诗

才放庚申一日晴，天明一日雨如倾。乌云覆地阴阴合，白浪侵田滟滟平。屋漏未乾连础润，桥低欲压碍舟行。桔槔不是閒家具，会听溪边鹅鹳鸣。
雨
作者：仇远
朝代：宋

才放庚申一日晴，天明一日雨如倾。
乌云覆地阴阴合，白浪侵田滟滟平。
屋漏未干连础润，桥低欲压碍舟行。
桔橰不是閒家具，会听溪边鹅鹳鸣。
雨余
作者：仇远
朝代：宋

两两鸣鸠语画檐，雨余芳草欲生烟。
瓮头酒熟常留客，象外诗成颇类仙。
扬子有才犹执戟，渊明无事合归田。
地偏时事人传少，收拾琴书且醉眠。
雨坐
作者：仇远
朝代：宋

梅霖寒似麦秋天，风葛凄凄未脱绵。金弹落池卢橘熟，红裙委地石榴鲜。汨罗遗恨空千载，濑水閒居尚一年。蒲酒相邀须径醉，归寻枕席付高眠。两年蒲节雨霏微，误我中山采药期。骑马出门随所寓，看花酌酒复奚疑。量悭未易胜金盏，臂弱犹堪系綵丝。追忆侯家陪宴赐，素纨红葛翠交枝。
雨坐·其一
作者：仇远
朝代：宋
体裁：七言律诗

梅霖寒似麦秋天，风葛凄凄未脱绵。金弹落池卢橘熟，红裙委地石榴鲜。汨罗遗恨空千载，濑水閒居尚一年。蒲酒相邀须径醉，归寻枕席付高眠。
雨坐·其二
作者：仇远
朝代：宋
体裁：七言律诗

两年蒲节雨霏微，误我中山采药期。骑马出门随所寓，看花酌酒复奚疑。量悭未易胜金盏，臂弱犹堪系綵丝。追忆侯家陪宴赐，素纨红葛翠交枝。
雨坐·其二
作者：仇远
朝代：宋

两年蒲节雨霏微，误我中山采药期。
骑马出门随所寓，看花酌酒復奚疑。
量悭未易胜金盏，臂弱犹堪繫綵丝。
追忆侯家陪宴赐，素纨红葛翠交枝。
雨止
作者：仇远
朝代：宋
体裁：五言律诗

夜半雨忽止，老夫心顿宽。最怜儿女弱，难受雪霜寒。泽国无来棹，台城有去鞍。西村归未卜，此日敢求安。
雨雪闭关子野公明仲祥载酒远慰晚以诗见寄和答
作者：仇远
朝代：宋

溧阳三日雪平地，城市十家九家闭。官舍无毡冷彻骨，省事正宜寻老计。小人自不知纪年，我久忘吾岂忘世。出门无碍将何之，已拚食贫了三岁。深雪没履寒彻绵，谁子扣门四诗仙。袖中黄绢齑臼辞，涂抹既醉凫鹥篇。我非不纳学泄柳，政尔欲眠如孝先。忘形尔汝子勿怪，坦率从来六十年。
雨雪闭关子野公明仲祥载酒远慰晚以诗见寄和答·其一
作者：仇远
朝代：宋
体裁：古风

溧阳三日雪平地，城市十家九家闭。官舍无毡冷彻骨，省事正宜寻老计。小人自不知纪年，我久忘吾岂忘世。出门无碍将何之，已拚食贫了三岁。
雨雪闭关子野公明仲祥载酒远慰晚以诗见寄和答·其二
作者：仇远
朝代：宋

深雪没履寒彻绵，谁子扣门四诗仙。
袖中黄绢虀臼辞，涂抹既醉鳬鹥篇。
我非不纳学泄柳，政尔欲眠如孝先。
忘形尔汝子勿怪，坦率从来六十年。
雨雪闭关子野公明仲祥载酒远慰晚以诗见寄和答·其二
作者：仇远
朝代：宋
体裁：古风

深雪没履寒彻绵，谁子扣门四诗仙。袖中黄绢齑臼辞，涂抹既醉凫鹥篇。我非不纳学泄柳，政尔欲眠如孝先。忘形尔汝子勿怪，坦率从来六十年。
雨馀
作者：仇远
朝代：宋
体裁：七言律诗

两两鸣鸠语画檐，雨馀芳草欲生烟。瓮头酒熟常留客，象外诗成颇类仙。扬子有才犹执戟，渊明无事合归田。地偏时事人传少，收拾琴书且醉眠。
雪
作者：仇远
朝代：宋
体裁：古风

忽惊小窗白，开户雪如此。去年腊前无，一白从此始。霏霏甚可爱，落落势未已。炯炯眼界明，沾沾田畯喜。静闻野厖吠，立见蛰蝻死。鼓腹饱可期，勿畏寒堕指。穷檐绝烟火，闭籴三日矣。开仓粜官粮，太守如父子。
雪后祈晴
作者：仇远
朝代：宋

闰正月过二月来，溧阳溪头花乱开。
浓云急雨洊雷电，不待羯鼓花奴催。
江南天气全然别，昨夜清寒今日热。
东风忽转西北风，吹作霏霏一天雪。
艳桃穠李睡海棠，颜色顿减仍减香。
燕莺羞涩未出谷，惟见野水生浑黄。
昼夜交流已登岸，丘麦畦蔬根浸烂。
州官忧水复忧民，明日祈晴泰清观。
雪后祈晴
作者：仇远
朝代：宋

闰正月过二月来，溧阳溪头花乱开。
浓云急雨洊雷电，不待羯鼓花奴催。
江南天气全然别，昨夜清寒今日热。
东风忽转西北风，吹作霏霏一天雪。
艷桃秾李睡海棠，颜色顿减仍减香。
燕鶑羞涩未出谷，惟见野水生浑黄。
昼夜交流已登岸，丘麦畦蔬根浸烂。
州官忧水復忧民，明日祈晴泰清观。
雪后祈晴
作者：仇远
朝代：宋
体裁：古风

闰正月过二月来，溧阳溪头花乱开。浓云急雨荐雷电，不待羯鼓花奴催。江南天气全然别，昨夜清寒今日热。东风忽转西北风，吹作霏霏一天雪。艳桃秾李睡海棠，颜色顿减仍减香。燕莺羞涩未出谷，惟见野水生浑黄。昼夜交流已登岸，丘麦畦蔬根浸烂。州官忧水复忧民，明日祈晴泰清观。
雪晴
作者：仇远
朝代：宋
体裁：七言律诗

腊尾春头半月期，寒欺人日雪销迟。才升晴旭扶桑树，便拂东风细柳枝。和气满城真可掬，丰年击壤已先知。侏儒温饱皇天赐，行续中和乐职诗。
雪晴
作者：仇远
朝代：宋

腊尾春头半月期，寒欺人日雪销迟。
纔升晴旭扶桑树，便拂东风细柳枝。
和气满城真可掬，丰年击壤已先知。
侏儒温饱皇天赐，行续中和乐职诗。
雪狮儿·武林春早
作者：仇远
朝代：宋
体裁：词

武林春早，乘兴试问，孤山枝南枝北。见说椒红，初破芳苞犹绿。罗浮梦熟。记曾有、幽禽同宿。依稀是、缟衣楚楚，佳人空谷。娇小春意未足。甚娇羞，怕入玉堂金屋。误学宫妆，粉额蜂黄轻扑。江空岁晚，最难是、旧交松竹。忒幽独。笛倚画楼西曲。
雪花
作者：仇远
朝代：宋
体裁：五言律诗

仙人初剪水，欲下复迟迟。半夜忽自落，东风竟不知。无香黏客袖，有意补春枝。却忆江南柳，飘绵送子时。
雪花
作者：仇远
朝代：宋

仙人初翦水，欲下復迟迟。
半夜忽自落，东风竟不知。
无香黏客袖，有意补春枝。
却忆江南柳，飘绵送子时。
霜天晓角·绮帷高揭
作者：仇远
朝代：宋
体裁：词

绮帷高揭。风动流苏结。兴在夜凉多处，兰烬短、半明灭。醉彻。香未绝。紫箫声乍歇。声入碧云堆里，还起舞、桂花月。
韶华
作者：仇远
朝代：宋

韶华已如此，冉冉积芳尘。
石润先知雨，山浓浑是春。
钓鱼临积水，隔柳见行人。
应有忘归者，扁舟采白苹。
韶华
作者：仇远
朝代：宋
体裁：五言律诗

韶华已如此，冉冉积芳尘。石润先知雨，山浓浑是春。钓鱼临积水，隔柳见行人。应有忘归者，扁舟采白蘋。
顷溧水归登官塘汤汉章义门
作者：仇远
朝代：宋

五山翔凤集东庐，花竹园池可隐居。奕代文声传学馆，大书义字式门闾。埙篪雅奏和为贵，樽俎清言乐有馀。车笠重逢当一笑，白眉青眼尚如初。一塘分雨百泉流，喜作山房信宿留。骑马傍门知不厌，坐床索酒合应羞。生平仲举延徐稚，老去文渊忆少游。雾豹直疑斑已露，翩翩入谷有鸣驺。
顷溧水归登官塘汤汉章义门·其一
作者：仇远
朝代：宋
体裁：七言律诗

五山翔凤集东庐，花竹园池可隐居。奕代文声传学馆，大书义字式门闾。埙篪雅奏和为贵，樽俎清言乐有馀。车笠重逢当一笑，白眉青眼尚如初。
顷溧水归登官塘汤汉章义门·其一
作者：仇远
朝代：宋

五山翔凤集东庐，花竹园池可隠居。
奕代文声传学馆，大书义字式门闾。
埙箎雅奏和为贵，樽俎清言乐有余。
车笠重逢当一笑，白眉青眼尚如初。
顷溧水归登官塘汤汉章义门·其二
作者：仇远
朝代：宋
体裁：七言律诗

一塘分雨百泉流，喜作山房信宿留。骑马傍门知不厌，坐床索酒合应羞。生平仲举延徐稚，老去文渊忆少游。雾豹直疑斑已露，翩翩入谷有鸣驺。
顷溧水归登官塘汤汉章义门·其二
作者：仇远
朝代：宋

一塘分雨百泉流，喜作山房信宿留。
骑马傍门知不厌，坐床索酒合应羞。
生平仲举延徐穉，老去文渊忆少游。
雾豹直疑斑已露，翩翩入谷有鸣驺。
题三忠堂三首
作者：仇远
朝代：宋

丞相当年握笔时，封胡羯末总佳儿。后来家有无穷事，便是天仙也不知。谢砌诸郎入寄奴，机云忘祖亦忘吴。一门一品如今有，三世三忠自古无。一纸郇云傲劫灰，慈亲一见一心摧。如今王谢堂前燕，飞入人家更不回。
题三忠堂三首·其一
作者：仇远
朝代：宋
体裁：七言绝句

丞相当年握笔时，封胡羯末总佳儿。后来家有无穷事，便是天仙也不知。
题三忠堂三首·其三
作者：仇远
朝代：宋
体裁：七言绝句

一纸郇云傲劫灰，慈亲一见一心摧。如今王谢堂前燕，飞入人家更不回。
题三忠堂三首·其二
作者：仇远
朝代：宋
体裁：七言绝句

谢砌诸郎入寄奴，机云忘祖亦忘吴。一门一品如今有，三世三忠自古无。
题五牧蒋氏所藏阎次平小景
作者：仇远
朝代：宋
体裁：七言绝句

绿芜红叶照秋明，白雁孤飞我独行。谁识草堂穷杜老，江南江北正关情。
题仲宾竹石
作者：仇远
朝代：宋
体裁：古风

淇园绿猗猗，昌谷黑离离。谪仙砚池底，茁此两三枝。辅以小峥嵘，标度尤崛奇。愿坚岁寒心，勿为风雪欺。
题史寿卿二画
作者：仇远
朝代：宋

香草何时号水仙，翠翘罗袜步蹁跹。风标宜作梅花伴，不入离骚亦偶然。少年曾读在原诗，忽见飞鸣傍竹枝。忆著江南好兄弟，岁寒风雪欲何之。
题史寿卿二画·其一
作者：仇远
朝代：宋
体裁：七言绝句

香草何时号水仙，翠翘罗袜步蹁跹。风标宜作梅花伴，不入离骚亦偶然。
题史寿卿二画·其二
作者：仇远
朝代：宋

少年曾读在原诗，忽见飞鸣傍竹枝。
忆着江南好兄弟，岁寒风雪欲何之。
题史寿卿二画·其二
作者：仇远
朝代：宋
体裁：七言绝句

少年曾读在原诗，忽见飞鸣傍竹枝。忆著江南好兄弟，岁寒风雪欲何之。
题吴远秋塘双禽
作者：仇远
朝代：宋

昔年曾听雪儿歌，此日池塘见败荷。
寄语鹣鹣春已去，白苹红蓼奈秋何。
题吴远秋塘双禽
作者：仇远
朝代：宋
体裁：七言绝句

昔年曾听雪儿歌，此日池塘见败荷。寄语鹣鹣春已去，白蘋红蓼奈秋何。
题和靖先生观梅图无怀上人徵予作
作者：仇远
朝代：宋
体裁：七言绝句

痴童癯鹤冷相随，笑指南枝傍小溪。到处一般香影色，孤山只在断桥西。
题天寿观清隠山房
作者：仇远
朝代：宋
体裁：七言绝句

紫极秋声竹满轩，一尘飞不涴琴樽。白云自逐秋风去，卧看青山懒出门。
题孟浩然图
作者：仇远
朝代：宋
体裁：七言绝句

风吹衿帽不知寒，款段奚奴冻亦顽。缩项鳊鱼无可钓，归鞭遥指鹿门山。
题季路负米图
作者：仇远
朝代：宋
体裁：古风

高堂有亲今老矣，孝子晨昏奉甘旨。伤哉贫也敢辞劳，百里迢迢亲负米。后来列鼎坐重裀，积粟万钟不逮亲。古言周急不继富，为母请粟非无人。
题小阁
作者：仇远
朝代：宋

斲窗黏纸着方床，四面虚明取向阳。
毡席坐来终日暖，皮帘揭动北风凉。
挂缾水满梅花活，折鼎汤鸣芋子香。
布被蒙头昼眠熟，不知门外雪洋洋。
题小阁
作者：仇远
朝代：宋
体裁：七言律诗

斲窗黏纸著方床，四面虚明取向阳。毡席坐来终日暖，皮帘揭动北风凉。挂瓶水满梅花活，折鼎汤鸣芋子香。布被蒙头昼眠熟，不知门外雪洋洋。
题徐寿画牛
作者：仇远
朝代：宋
体裁：四言诗

此大武者，二十八蹄。茂树之下，丰草萋萋。牧童且嬉，夕阳未西。何如桃林，归去来兮。
题扇 其三 翟益之
作者：仇远
朝代：宋
体裁：五言绝句

泉急喧溪碓，山深怯瘦驴。翟汤如肯隐，来此卜幽居。
题扇 其五 张德远
作者：仇远
朝代：宋
体裁：五言绝句

攲枕闻春雨，闭门见绿阴。可人歌扇底，犹有惜春心。
题扇·其一
作者：仇远
朝代：宋
体裁：五言绝句

溪山隔岸好，风雨过桥危。何似高楼上，停云且赋诗。
题扇·其三
作者：仇远
朝代：宋

泉急喧溪碓，山深怯瘦馿。
翟汤如肯隠，来此卜幽居。
题扇·其二
作者：仇远
朝代：宋
体裁：五言绝句

茂树坐终日，水流心不竞。谁识山中居，万动归一静。
题扇·其五
作者：仇远
朝代：宋

欹枕闻春雨，闭门见绿阴。
可人歌扇底，犹有惜春心。
题扇·其四
作者：仇远
朝代：宋
体裁：五言绝句

红紫委尘土，绿窗清昼长。安知两三竹，风已作秋凉。
题扇·程公明
作者：仇远
朝代：宋

溪山隔岸好，风雨过桥危。何似高楼上，停云且赋诗。茂树坐终日，水流心不竞。谁识山中居，万动归一静。泉急喧溪碓，山深怯瘦驴。翟汤如肯隐，来此卜幽居。红紫委尘土，绿窗清昼长。安知两三竹，风已作秋凉。攲枕闻春雨，闭门见绿阴。可人歌扇底，犹有惜春心。
题李公略示高郎中吴山观月图
作者：仇远
朝代：宋
体裁：七言律诗

凭高宜晚更宜秋，下马归来即倚楼。纳纳乾坤双老眼，滔滔江汉一扁舟。满城明月空吴苑，隔岸青山认越州。李白酒豪高适笔，当时人物总风流。
题李公略示高郎中吴山观月图
作者：仇远
朝代：宋

凭高宜晚更宜秋，下马归来即倚楼。
纳纳干坤双老眼，滔滔江汉一扁舟。
满城明月空吴苑，隔岸青山认越州。
李白酒豪高适笔，当时人物总风流。
题李成寒鸦图
作者：仇远
朝代：宋
体裁：七言绝句

老树枯苔雪乍晴，饥乌飞集噤无声。蒺藜沙上花开早，且让春风与燕莺。
题李成寒鸦图
作者：仇远
朝代：宋

老树枯苔雪乍晴，饥乌飞集噤无声。
蒺藜沙上花开早，且让春风与燕鶑。
题李益师谦所藏和靖吟梅图
作者：仇远
朝代：宋
体裁：七言绝句

瓶插梅花一两枝，逋仙隐几自吟诗。北风酿作西湖雪，不顾山童冻得痴。
题李益师谦所藏和靖吟梅图
作者：仇远
朝代：宋

瓶插梅花一两枝，逋仙隠几自吟诗。
北风酿作西湖雪，不顾山童冻得痴。
题水轩
作者：仇远
朝代：宋
体裁：五言律诗

水轩寒最早，偏称冷官居。老态重衾薄，秋声四壁虚。霜前蛩渐少，雨后叶全疏。渔叟顽如铁，鹑衣晓捕鱼。
题江贯道雨溪晚钓卷后
作者：仇远
朝代：宋
体裁：七言绝句

雨后沧波泯泯流，樵夫归去有渔舟。江郎缩地能如此，何必双溪叠嶂游。
题江贯道雨溪晚钓卷后
作者：仇远
朝代：宋

雨后沧波泯泯流，樵夫归去有渔舟。
江郎缩地能如此，何必双溪迭嶂游。
题汤松年画卷
作者：仇远
朝代：宋

貌得人间真乘黄，曹将军后有韦郎。奚官牵挽犹西望，似忆春风苜蓿长。紫蜡团心栗玉松，荼蘼香色似同宗。因思弄蕊攀条处，花刺勾人晓露浓。
题汤松年画卷·其一
作者：仇远
朝代：宋
体裁：七言绝句

貌得人间真乘黄，曹将军后有韦郎。奚官牵挽犹西望，似忆春风苜蓿长。
题汤松年画卷·其二
作者：仇远
朝代：宋
体裁：七言绝句

紫蜡团心栗玉松，荼蘼香色似同宗。因思弄蕊攀条处，花刺勾人晓露浓。
题沈子和德冲画龙
作者：仇远
朝代：宋
体裁：古风

红霞飞尽玄云同，深山大泽生春风。震雷一声蛰户启，老龙夭矫生苍穹。忆曾舣舟垂虹外，舟子传呼黑龙挂。须臾急雨暗吴淞，昔见真龙今见画。江南久旱草木空，湖水陡落如秋冬。苍生望霓心颙颙，阿香唤起隆中龙。
题溧阳市
作者：仇远
朝代：宋
体裁：七言律诗

万家大县旧留都，一派中江入太湖。缩项鱼肥人鲙玉，长腰米贵客量珠。府分南北寒芜合，桥直东西夜市无。却是旗亭浮蚁美，杖头能费几青蚨。
题烟竹图
作者：仇远
朝代：宋

楚山晴雨未分明，淡锁苍筠晓更清。
浑是一江秋色染，只疑无处着秋声。
题烟竹图
作者：仇远
朝代：宋
体裁：七言绝句

楚山晴雨未分明，淡锁苍筠晓更清。浑是一江秋色染，只疑无处著秋声。
题燕肃画卷
作者：仇远
朝代：宋
体裁：七言绝句

溪路迢迢绕碧峰，白云迷却旧行踪。买舟归去山中住，终日茆亭坐听松。
题王师尹宜晚楼
作者：仇远
朝代：宋
体裁：七言律诗

高捲书帘雨气寒，螺屏拥髻赴沧湾。去天一握屋上屋，斜日几重山外山。地展画图增暮景，风吹笑语落人间。栖鸦已寂归云急，却怪云犹未得閒。
题王师尹所藏三峡图
作者：仇远
朝代：宋
体裁：古风

庐山石桥天下奇，奔湍赴壑潜冯夷。倚阑俯瞰毛发竦，品题曾读坡仙诗。画师笔斡造化窟，岂必夜半夸娥移。蜀天茫茫千万里，彷佛猿声亦如此。何当谱入朱丝弦，水底鱼龙应洗耳。
题王师尹所藏三峡图
作者：仇远
朝代：宋

庐山石桥天下奇，奔湍赴壑潜冯夷。
倚阑俯瞰毛髪竦，品题曾读坡仙诗。
画师笔斡造化窟，岂必夜半夸娥移。
蜀天茫茫千万里，彷佛猿声亦如此。
何当谱入朱丝絃，水底鱼龙应洗耳。
题画
作者：仇远
朝代：宋

纷纷鸡鹜一冥鸿，全放全收旦暮同。各为稻粱飞不起，偶然相聚小池中。天上高飞地上行，终难万里附鹏程。鹭鸶股肉无人割，老守菰蒲过一生。
题画·其一
作者：仇远
朝代：宋

纷纷鷄鹜一冥鸿，全放全收旦暮同。
各为稻粱飞不起，偶然相聚小池中。
题画·其一
作者：仇远
朝代：宋
体裁：七言绝句

纷纷鸡鹜一冥鸿，全放全收旦暮同。各为稻粱飞不起，偶然相聚小池中。
题画·其二
作者：仇远
朝代：宋
体裁：七言绝句

天上高飞地上行，终难万里附鹏程。鹭鸶股肉无人割，老守菰蒲过一生。
题画竹
作者：仇远
朝代：宋

谁谓籊籊竿，乃不如劲草。北风动地来，直节未易倒。净洗碧娟娟，颜色如少年。窗前风收雨，阶下笋行鞭。直节老欲枯，初篁瘦而劲。祖孙知几传，不改君子性。新笋箨半含，节下粉犹绿。指日南风来，吹作阶庭玉。
题画竹·其一
作者：仇远
朝代：宋
体裁：五言绝句

谁谓籊籊竿，乃不如劲草。北风动地来，直节未易倒。
题画竹·其三
作者：仇远
朝代：宋
体裁：五言绝句

直节老欲枯，初篁瘦而劲。祖孙知几传，不改君子性。
题画竹·其二
作者：仇远
朝代：宋
体裁：五言绝句

净洗碧娟娟，颜色如少年。窗前风收雨，阶下笋行鞭。
题画竹·其二
作者：仇远
朝代：宋

凈洗碧娟娟，颜色如少年。
窗前风收雨，阶下笋行鞭。
题画竹·其四
作者：仇远
朝代：宋
体裁：五言绝句

新笋箨半含，节下粉犹绿。指日南风来，吹作阶庭玉。
题石民瞻画鹤溪图
作者：仇远
朝代：宋
体裁：古风

鹤溪近与练湖连，一境秋水清无边。依稀淮岸潇湘浦，惯见月虹书画船。山翁几年吴下客，溪草溪花未相识。笔床茶灶老玄真，肯与沙鸥分半席。
题石民瞻画鹤溪图
作者：仇远
朝代：宋

鹤溪近与练湖连，一境秋水清无边。
依稀淮岸潇湘浦，惯见月虹书画船。
山翁几年吴下客，溪草溪花未相识。
笔床茶竈老玄真，肯与沙鸥分半席。
题群仙图
作者：仇远
朝代：宋
体裁：七言律诗

世代虽殊道不殊，衣冠气貌列仙儒。自怜无计攀灵辔，岂意相从入画图。把袂拍肩归福地，抗尘走俗笑泥涂。苔痕还绕榴皮相，风雨东林壁半芜。
题范譓卿爱山吟境图
作者：仇远
朝代：宋

前山排闼如虬奔，后山拥壁如虎蹲。
三间茅屋白云裏，一羣野鹿青松根。
世上好山谁不喜，纱帽可能长隠几。
诗人见石犹下拜，况是孤高有如此。
终南捷径从渠行，少室素价元非轻。
呼童下山汲清泠，我欲洗耳听猿声。
题范譓卿爱山吟境图
作者：仇远
朝代：宋
体裁：古风

前山排闼如虬奔，后山拥壁如虎蹲。三间茅屋白云里，一群野鹿青松根。世上好山谁不喜，纱帽可能长隐几。诗人见石犹下拜，况是孤高有如此。终南捷径从渠行，少室素价元非轻。呼童下山汲清泠，我欲洗耳听猿声。
题西山真先生像
作者：仇远
朝代：宋
体裁：古风

何年霜月子，写此西山真。峨冠褐宽博，诗书发精神。可以寘岩壑，可以登麒麟。斯人不可作，令我思乾淳。
题西山真先生像
作者：仇远
朝代：宋

何年霜月子，写此西山真。
峨冠褐宽博，诗书发精神。
可以寘岩壑，可以登麒麟。
斯人不可作，令我思干淳。
题西梵一翁双清轩
作者：仇远
朝代：宋
体裁：古风

上人碧云房，苔地不盈丈。古石六七株，修竹覆其上。石兄既奇秀，竹君亦高尚。岁晚永相依，屹不染尘坱。方参香严师，曾识牛丞相。解鞍时一息，吾其得閒放。
题赵仲穆山水二首
作者：仇远
朝代：宋

绿林红树石峥嵘，有客携琴访友生。今夜西轩风月好，殷勤为我鼓商声。王孙遗迹在桐乡，留意当年翰墨香。回首西风多感慨，不辞援笔赋嵇康。
题赵仲穆山水二首·其一
作者：仇远
朝代：宋
体裁：七言绝句

绿林红树石峥嵘，有客携琴访友生。今夜西轩风月好，殷勤为我鼓商声。
题赵仲穆山水二首·其二
作者：仇远
朝代：宋
体裁：七言绝句

王孙遗迹在桐乡，留意当年翰墨香。回首西风多感慨，不辞援笔赋嵇康。
题赵信国墨梅后书宋广平赋
作者：仇远
朝代：宋

广平铁石清便赋，信国水墨横斜枝。总是平生和鼎手，更凭谁写简斋诗。素衣喜不污缁尘，贞女江头见似人。桃李门墙零落尽，江南犹有一枝春。
题赵信国墨梅后书宋广平赋·其一
作者：仇远
朝代：宋
体裁：七言绝句

广平铁石清便赋，信国水墨横斜枝。总是平生和鼎手，更凭谁写简斋诗。
题赵信国墨梅后书宋广平赋·其二
作者：仇远
朝代：宋
体裁：七言绝句

素衣喜不污缁尘，贞女江头见似人。桃李门墙零落尽，江南犹有一枝春。
题赵千里溪山春游图
作者：仇远
朝代：宋

一溪流水数家村，短栎长松映荜门。
不是花通辋川口，祇疑路隔武陵源。
小桥瘦马行春色，远浦青山带雨痕。
楼观玲珑云缥缈，须知画裏别干坤。
题赵千里溪山春游图
作者：仇远
朝代：宋
体裁：七言律诗

一溪流水数家村，短栎长松映荜门。不是花通辋川口，祇疑路隔武陵源。小桥瘦马行春色，远浦青山带雨痕。楼观玲珑云缥缈，须知画里别乾坤。
题赵子固水墨双鈎水仙卷
作者：仇远
朝代：宋

冰薄沙昏短草枯，采香人远隔湘湖。
谁留夜月群仙佩，绝胜秋风九畹图。
白粲铜盘倾沆瀣，清明宝玦破珊瑚。
却怜不得同兰蕙，一识清醒楚大夫。
题赵子固水墨双钩水仙卷
作者：仇远
朝代：宋
体裁：七言律诗

冰薄沙昏短草枯，采香人远隔湘湖。谁留夜月群仙佩，绝胜《秋风九畹图》。白粲铜盘倾沆瀣，清明宝玦破珊瑚。却怜不得同兰蕙，一识清醒楚大夫。
题赵希贤所藏墨竹
作者：仇远
朝代：宋

一竿千百叶，凤尾翠交加。曾向仙坛种，和风扫落花。新梢雾如沐，断节霜不枯。西窗夕阳下，此君何可无。谢家庭下玉，化此青琅玕。风标夐不俗，谁谓骨相寒。直节豸献角，低枝鸾振羽。古色镇苍然，非烟亦非雨。
题赵希贤所藏墨竹·其一
作者：仇远
朝代：宋
体裁：五言绝句

一竿千百叶，凤尾翠交加。曾向仙坛种，和风扫落花。
题赵希贤所藏墨竹·其一
作者：仇远
朝代：宋

一竿千百叶，凤尾翠交加。
曾向僊坛种，和风扫落花。
题赵希贤所藏墨竹·其三
作者：仇远
朝代：宋
体裁：五言绝句

谢家庭下玉，化此青琅玕。风标夐不俗，谁谓骨相寒。
题赵希贤所藏墨竹·其三
作者：仇远
朝代：宋

谢家庭下玉，化此青琅玕。
风标敻不俗，谁谓骨相寒。
题赵希贤所藏墨竹·其二
作者：仇远
朝代：宋
体裁：五言绝句

新梢雾如沐，断节霜不枯。西窗夕阳下，此君何可无。
题赵希贤所藏墨竹·其四
作者：仇远
朝代：宋
体裁：五言绝句

直节豸献角，低枝鸾振羽。古色镇苍然，非烟亦非雨。
题赵松云竹石幽兰
作者：仇远
朝代：宋
体裁：七言绝句

旧时长见挥毫处，修竹幽兰取次分。欲把一竿苕水上，鸥波千顷看秋云。
题赵松云迷禽竹石图
作者：仇远
朝代：宋
体裁：七言绝句

锦石倾攲玉树荒，雪儿无语恋斜阳。百年花鸟春风梦，不是钱塘是汴梁。
题赵松云迷禽竹石图
作者：仇远
朝代：宋

锦石倾欹玉树荒，雪儿无语恋斜阳。
百年花鸟春风梦，不是钱塘是汴梁。
题马秀卿郊墅
作者：仇远
朝代：宋
体裁：七言绝句

仙人朝去莫知还，野色风光一草庵。少室何妨高索价，莫教轻指作终南。
题高房山写山村图卷
作者：仇远
朝代：宋
体裁：古风

我家仇山阳，昔有数椽屋。误落尘市间，读书学干禄。井枯灶烟绝，况复问松菊。如此五十年，一出不可复。高侯丘壑胸，知我志幽独。为写隐居图，寒溪入空谷。苍石压危构，白云养乔木。向来仇池梦，历历在我目。何哉草堂资，政尔饭不足。视我舌尚存，吾居有时卜。
题高房山写山村图卷
作者：仇远
朝代：宋

我家仇山阳，昔有数椽屋。
误落尘市间，读书学干禄。
井枯竈烟绝，况復问松菊。
如此五十年，一出不可復。
高侯丘壑胸，知我志幽独。
为写隠居图，寒溪入空谷。
苍石压危构，白云养乔木。
向来仇池梦，历历在我目。
何哉草堂资，政尔饭不足。
视我舌尚存，吾居有时卜。
风流子
作者：仇远
朝代：宋
体裁：词

红锦旧同心。西池上、曾与系青禽。记山水写情，秋桐促轸，鸳鸯萦恨，春绣停针。常叹好风妨画扇，明月坠瑶簪。短梦易残，一声长笛，新愁无限，何处孤砧。香奁依然在，但鸾镜、孤影渺渺难寻。雨后胭脂，应想粉蚀尘侵。怅去帆渐杳，鱼鳞浪浅，远笺难寄，鸿尾云深。回首高楼，不堪烟雨平林。
风流子·红锦旧同心
作者：仇远
朝代：宋
体裁：词

红锦旧同心。
西池上、曾与系青禽。
记山水写情，秋桐促轸，鸳鸯萦恨，春绣停针。
常叹好风妨画扇，明月堕瑶簪。
短梦易残，一声长笛，新愁无限，何处孤砧。
香奁依然在，但鸾镜、孤影渺渺难寻。
雨后胭脂，应想粉蚀尘侵。
怅去帆渐杳，鱼鳞浪浅，远笺难寄，鸿尾云深。
回首高楼，不堪烟雨平林。
风起
作者：仇远
朝代：宋
体裁：五言律诗

朔风连夕起，浩荡厉严寒。远势惊春梦，微权属冷官。云行和月暗，木落打窗乾。因忆吴船客，波涛寝不安。
风起
作者：仇远
朝代：宋

朔风连夕起，浩荡厉严寒。
远势惊春梦，微权属冷官。
云行和月暗，木落打窗干。
因忆吴船客，波涛寝不安。
风雨不出
作者：仇远
朝代：宋

儒官少公事，閒坐如家居。
闭户听风雨，重读架上书。
岂无借书瓻，小酌勿用沽。
岂无苜蓿盘，园丁送嘉蔬。
溪童把钓竿，时得径寸鱼。
采薇拾橡栗，视此已有余。
怀哉天地恩，不弃无用儒。
舍此将何之，狂士多迷途。
终不如归田，一蓑溪上锄。
风雨不出
作者：仇远
朝代：宋
体裁：古风

儒官少公事，閒坐如家居。闭户听风雨，重读架上书。岂无借书瓻，小酌勿用沽。岂无苜蓿盘，园丁送嘉蔬。溪童把钓竿，时得径寸鱼。采薇拾橡栗，视此已有馀。怀哉天地恩，不弃无用儒。舍此将何之，狂士多迷途。终不如归田，一蓑溪上锄。
饮少
作者：仇远
朝代：宋
体裁：古风

此中无他肠，饮少乃辄醉。眼眩力不支，便欲投床睡。顿空名利心，愿弃人间事。渊明千载上，当复知我意。
饮少
作者：仇远
朝代：宋

此中无他肠，饮少乃辄醉。
眼眩力不支，便欲投床睡。
顿空名利心，愿弃人间事。
渊明千载上，当復知我意。
饮陆静復山房分韵得时字
作者：仇远
朝代：宋
体裁：七言律诗

连辔行春自作期，寻芳却笑我来迟。三杯云液花前酌，一曲琼箫竹下吹。沧海桑田非旧日，石泉槐火有新诗。山中道士閒于鹤，门外红尘总不知。
马毙三首
作者：仇远
朝代：宋

晓厩惊呼我马瘖，塞翁一笑欲何如。西郊或有閒迎送，却向东家借蹇驴。苦无驰骤但加餐，马性由来不耐閒。官满马亡归去好，且骑白犊看青山。我无筋力汝难骑，埋汝郊原有敝帷。二尺箯舆元自稳，不劳鞭策强驱驰。
马毙三首·其一
作者：仇远
朝代：宋

晓厩惊呼我马瘖，塞翁一笑欲何如。
西郊或有閒迎送，却向东家借蹇馿。
马毙三首·其一
作者：仇远
朝代：宋
体裁：七言绝句

晓厩惊呼我马瘖，塞翁一笑欲何如。西郊或有閒迎送，却向东家借蹇驴。
马毙三首·其三
作者：仇远
朝代：宋
体裁：七言绝句

我无筋力汝难骑，埋汝郊原有敝帷。二尺箯舆元自稳，不劳鞭策强驱驰。
马毙三首·其二
作者：仇远
朝代：宋
体裁：七言绝句

苦无驰骤但加餐，马性由来不耐閒。官满马亡归去好，且骑白犊看青山。
高卧
作者：仇远
朝代：宋

人生天地一蘧庐，耕凿虽劳乐有余。
因阅杜诗删旧稿，为观羲帖学行书。
山公醉后犹骑马，渭叟閒来只钓鱼。
世道秋风总萧索，何如高卧白云居。
高卧
作者：仇远
朝代：宋
体裁：七言律诗

人生天地一蘧庐，耕凿虽劳乐有馀。因阅杜诗删旧稿，为观羲帖习行书。山公醉后犹骑马，渭叟闲来只钓鱼。世道秋风总萧索，何如高卧白云居。
鲁庵尊师以彝斋白描四芗命作韵语
作者：仇远
朝代：宋
体裁：七言律诗

淡墨英英妙写真，一花一叶一精神。繁香曾入庐山梦，遗佩如行湘水春。小白凝珠还胜雪，轻黄承袜不生尘。老僧懒作浮华想，空谷犹疑见似人。
黄渚舟中·其一
作者：仇远
朝代：宋
体裁：五言律诗

夕晴殊可喜，小作川原游。水岸菰蒋合，野田鸿雁留。云烟易得晚，城市那知秋。落叶塞破屋，逃亡令我愁。
黄渚舟中·其二
作者：仇远
朝代：宋
体裁：古风

酌彼溪店酒，醉向舟中眠。舟人待月出，急急乘晚牵。前山见瓦屋，小彴横沙田。回首六百载，我思唐谪仙。
黑兔
作者：仇远
朝代：宋

何年偷舐玄霜鼎，变却蟾宫玉雪姿。
毛颖未封先试墨，褐衣乍着便披缁。
移来旸谷乌相对，跃入阴山鬼不知。
踪迹分明予甚爱，正当秋晓月明时。
黑兔
作者：仇远
朝代：宋
体裁：七言律诗

何年偷舐玄霜鼎，变却蟾宫玉雪姿。毛颖未封先试墨，褐衣乍著便披缁。移来旸谷乌相对，跃入阴山鬼不知。踪迹分明予甚爱，正当秋晓月明时。
鼓角
作者：仇远
朝代：宋

五更相次晓，一曲有余清。
忽醒山林梦，遥闻鼓角声。
背风还迤逦，带月最分明。
莫作边城看，长淮久息兵。
鼓角
作者：仇远
朝代：宋
体裁：五言律诗

五更相次晓，一曲有馀清。忽醒山林梦，遥闻鼓角声。背风还迤逦，带月最分明。莫作边城看，长淮久息兵。
齐天乐·夕阳门巷荒城曲
作者：仇远
朝代：宋
体裁：词

夕阳门巷荒城曲，清音早鸣秋树。
薄翦绡衣，凉生鬓影，独饮天边风露。
朝朝暮暮。
奈一度凄吟，一番凄楚。
尚有残声，蓦然飞过别枝去。
齐宫往事谩省，行人犹与说，当时齐女。
雨歇空山，月笼古柳，彷佛旧曾听处。
离情正苦。
甚懒拂冰笺，倦拈琴谱。
满地霜红，浅莎寻蜕羽。
齐天乐·蝉
作者：仇远
朝代：宋

夕阳门巷荒城曲，清间早鸣秋树。薄剪绡衣，凉生鬓影，独饮天边风露。朝朝暮暮。奈一度凄吟，一番凄楚。尚有残声，蓦然飞过别枝去。齐宫往事谩省，行人犹与说，当时齐女。雨歇空山，月笼古柳，彷佛旧曾听处。离情正苦。甚懒拂冰笺，倦拈琴谱。满地霜红，浅莎寻蜕羽。
齐天乐·蝉
作者：仇远
朝代：宋
体裁：词

夕阳门巷荒城曲，清音早鸣秋树。薄剪绡衣，凉生鬓影，独饮天边风露。朝朝暮暮。奈一度凄吟，一番凄楚。尚有残声，蓦然飞过别枝去。齐宫往事谩省，行人犹与说，当时齐女。雨歇空山，月笼古柳，彷佛旧曾听处。离情正苦。甚懒拂冰笺，倦拈琴谱。满地霜红，浅莎寻蜕羽。
一寸金
作者：仇遠
朝代：宋

樓倚寒城，隔岸江山見東越。望遠紅千尺，遊絲起舞，空青一段，斜陽明滅。孤樹秋聲歇。霜枝嫋、尚留病葉。闌干外、帶郭人家，蜂房幾盤折。我獨逍遙，乘虛憑遠，天風醒毛髮。問西窗停燭，誰吟巴雨，連床鼓瑟，誰彈湘月。消得青鸞下，分明是、絳臺紫闕。何時約、姑射仙人，試手回翦雪。
一落索
作者：仇遠
朝代：宋

盡日西闌憑醉。新寒難睡。袖爐煙冷帳雲寬，倩倩倩、先溫被。空對短屏山水。清清無寐。卻思十里小紅樓，應不報、平安字。
丁未元日
作者：仇遠
朝代：宋

花甲喜循環，風霜變老顔。
閒身留泮水，歸夢滿湖山。
雪凍蝗應避，春暄雁欲還。
桃符隨手寫，禍福不相關。
七夕·其一
作者：仇遠
朝代：宋

河鼓天孫各老成，無愁可解任秋聲。
癡兒笑月羞眉曲，稚女穿針鬬眼明。
夜半且分瓜果供，天中豈識別離情。
未能免俗消光景，醉卧西風夢亦清。
七夕·其二
作者：仇遠
朝代：宋

歲歲今宵乞巧樓，疏星如弈月如鈎。
莫將寒信侵房屋，肯把閒情問女牛。
兒笑無書空曬腹，婦言有酒可澆愁。
鵲慵竟失河橋約，盡日喳喳古樹頭。
七月丙辰迎土山龍王入郛
作者：仇遠
朝代：宋

秋陽皜皜人皆苦，安得清風掃殘暑。
河流欲斷泉脈乾，一望高田變焦土。
洮湖白龍迎入城，行道燒香入亭午。
青天已響阿香車，平地未見商羊舞。
昔時曾說雨催詩，今朝還要詩催雨。
願龍速降神力澍甘霖，萬落千村熟禾黍。
七月梨花
作者：仇遠
朝代：宋

紫薇紅槿外，忽見此花嬌。
縱被秋陽暴，何愁香雪消。
夢回雲冉冉，春遠夜寥寥。
魂隔梧桐雨，時吹玉笛招。
三學士圖
作者：仇遠
朝代：宋

三賢品坐一枰棋，日永官閒對紫薇。
好袖玉堂揮翰手，不爭勝負是知幾。
三更汎舟謝達剨·其一
作者：仇遠
朝代：宋

渰水不盈尺，大舟行水中。
朦朧微有月，瀲灧寂無風。
時序三秋半，陰晴萬里同。
山歌與村笛，醉卧聽漁童。
三更汎舟謝達剨·其二
作者：仇遠
朝代：宋

一望四十里，瀰漫白浸天。
何年圍此水，爲我墾成田。
風使帆船疾，雲和竹葦連。
末流溪轉狹，浮沫带蛟涎。
三月二十六日書所聞
作者：仇遠
朝代：宋

從來賽社說金淵，鼓笛鉦旗隘市廛。
地上鬼神行白晝，夜中風雨洗青天。
妖氛旱魃驅無跡，和氣歡聲兆有年。
車馬縱觀兒女事，老夫閉戶讀韋編。
三疊·其一
作者：仇遠
朝代：宋

禁酤限十日，亡何能幾何。
流光徒荏苒，老眼自挼莎。
江浙歸心切，山林醒眼多。
富家憂勸率，役後欲重科。
三疊·其三
作者：仇遠
朝代：宋

在昔金淵地，煙花錦不如。
衣冠尊史祖，山水識靈胥。
富歲人多頼，前修日以疏。
洪崖仙可問，願乞雪精馿。
三疊·其二
作者：仇遠
朝代：宋

爲貧干寸祿，匏繫欲歸難。
雁字誰能寄，鷗盟久已寒。
自憐秦博士，何似衛伶官。
終覺家居樂，高眠一枕安。
三疊·其四
作者：仇遠
朝代：宋

飽喫芹宮飯，饑寒未迫身。
公侯方重老，妻子莫憂貧。
蹤跡新豐客，心期畫邑人。
皇荂歌一曲，聊以和陽春。
上巳感懷
作者：仇遠
朝代：宋

一春無況嬾游山，風景依然三月三。
十里楊花深似雪，馬蹄無路入江南。
下壽
作者：仇遠
朝代：宋

六十本下壽，皤然成禿翁。
繫舟貞女瀨，竊祿素王宮。
暮隨太守車，朝迓御史驄。
我馬劣難騎，却與無馬同。
老病厭徒步，足力亦易窮。
將以馬易牛，歸耕田園中。
聖人有遺訓，吾不如老農。
不應聘高士
作者：仇遠
朝代：宋

束書入谷起徵君，盥耳淵棲似不聞。
知有故人來問字，喜無逋客爲移文。
忍貧羞說黄金盡，愛老慵將白髪芸。
獨倚高樓南北望，青天依舊有閒雲。
中元
作者：仇遠
朝代：宋

初秋當望夜，平楚带斜曛。
暑氣能昏月，砧聲不隔雲。
華燈浮白水，老衲誦冥文。
漫說中元節，儒書惜未聞。
中秋同陳奎甫放舟
作者：仇遠
朝代：宋

尋荷訪桂遠相過，載雨仙舟泛綠波。
老眼已經秋若此，賞心莫問夜如何。
金樽檀板逢歡伯，玉宇瓊樓鎖素娥。
爭得西風卷雲幕，與君弄月扣舷歌。
中秋客中
作者：仇遠
朝代：宋

帆落西江下淛河，溧陽酒賤醉亡何。
月明正照山公影，自覺今年白髪多。
中秋待月不見·其一
作者：仇遠
朝代：宋

期修翫事在杭州，月夕那知常滯留。
縱有侯芭常載酒，惜無李白共登樓。
蛩催織婦貧非懶，雲掩霜娥老似羞。
應笑山翁癡守待，滿身風露冷貂裘。
中秋待月不見·其二
作者：仇遠
朝代：宋

年年待月引壺觴，坐對中庭玉一方。
靜夜忽驚雲作雨，索居空使客思鄉。
荒鷄聲續簷花滴，蝴蝶夢回巖桂香。
何處高樓見山闊，快予吹笛據胡床。
中秋月出復雨有懷葉子文湯明叔
作者：仇遠
朝代：宋

三秋此夕恰平分，城市人家半閉門。
正憶紫雲吹玉笛，忽驚皓月照金樽。
宦情素薄鴻初到，詩興方濃雨又昏。
不是桂花香自慰，倚欄無語易銷魂。
中秋月出復雨有懷葉子文湯明叔
作者：仇遠
朝代：宋

溧濱三度見中秋，感歎光陰逐水流。
常是浮雲妬佳月，不容老子醉高樓。
鱸香易動張翰興，鯨背難追李白游。
遥憶詩人豪氣在，湖天空闊放扁舟。
丹心
作者：仇遠
朝代：宋

丹心只有杜陵知，愁讀傷春五首詩。
傳語龜年休度曲，江南正是落花時。
之金陵
作者：仇遠
朝代：宋

文學本閒官，長年愧素餐。
出門還自笑，行路有何難。
風日幽懷暢，江山望眼寬。
六朝遺迹在，隨喜一遊觀。
乙巳歲三月爲溧陽校官上府經烏剎橋和陶淵明韻
作者：仇遠
朝代：宋

一日不見山，胸次塵土積。
老來志益壯，清遊等疇昔。
鍾山草堂古，每恨身微翮。
况是佳麗地，牛馬風不隔。
遑遑問征路，冉冉供吏役。
淵明田可秫，肯爲五斗易。
石橋跨淮水，岐路由此析。
俗駕何時回，爲爾謝松菊。
九日客中
作者：仇遠
朝代：宋

菊糕萸蟹年年有，未信今年此地無。
一瓻新釀正三白，幸是杖頭錢可沽。
客况凄凉宦情薄，釜欲生魚門羅雀。
未能早賦歸田園，白酒黄雞差自樂。
戶曹司馬村校書，相呼徑詣黄公壚。
滿頭插菊把茱萸，强歌强舞醉相扶，何必更畫豳風圖。
九日次程公明韻
作者：仇遠
朝代：宋

風帘獵獵傍簷斜，問酒來投野老家。
佳節已逢重九日，東籬未見兩三花。
科頭坐石從吹帽，拭眼看山似隔紗。
七里岡前歸路闇，月懸破鏡憶秦嘉。
九日諸友屏峰上方登高得登字
作者：仇遠
朝代：宋

天借重陽一日晴，因過竹院遠尋僧。
翠屏晚對無人共，畫棟朝飛與客登。
旋摘菊花浮臘醖，待分貝葉讀秋燈。
餘生有暇須行樂，漫向松岡嘆廢陵。
九日鄰翁招飲
作者：仇遠
朝代：宋

佳節喜新霽，作意登南山。
茲山雖不高，亦足供躋攀。
平明放舟出，日暮騎馬還。
行止不自由，寸步千里艱。
北鄰朱公子，言笑破旅顔。
相與一樽空，徒得半日閒。
人生各憔悴，仕路復間關。
六十始平頭，甲子須循環。
粲粲黄金花，才見秋一斑。
忍以髪膚脆，犯此風霜頑。
何如歸去來，期我巖壑間。
九月八日持螯
作者：仇遠
朝代：宋

趁晴明日擬登高，十里龍山肯憚勞。
但願有錢堪對菊，莫愁無手可持螯。
蝨官只合辭歸去，鼠腹安能賦老饕。
行見白衣人送酒，已拚痛飲讀離騷。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其一
作者：仇遠
朝代：宋

自我來溧陽，四見木葉秋。
泮宮久敝漏，量力完且修。
幸然土木備，及此工役休。
巍巍大成殿，勢與鄒魯侔。
聖賢日云邁，可以遺象求。
捫心了無怍，一掃築舍謀。
咫尺三茅山，乃獨欠此游。
且須歸去來，速爲營菟裘。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其一〇
作者：仇遠
朝代：宋

七十古所希，我今六十餘。
干時本無策，謀生術尤疏。
就食泮水宮，學圃乏薪蔬。
凜凜座無氈，踽踽出無馿。
厭厭尊無酒，呥呥食無魚。
官居古云冷，已矣當歸歟。
緬懷二女子，夫家住桐廬。
三年千里別，曠久不得書。
日者遣一力，還家問何如。
江濱桐君山，土肥藥堪鋤。
山根有閒地，或容房客居。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其一一
作者：仇遠
朝代：宋

未仕每願仕，既仕復思歸。
了知歸來是，宜悟求仕非。
干祿本爲貧，元非慕輕肥。
已昧好爲戒，復貽素餐譏。
時艱士失業，十家九寒饑。
豈無禹稷思，力薄願乃違。
吾門可羅雀，載酒人來稀。
下考劣已書，歸心疾如飛。
眷言長途馬，老矣思脫鞿。
晝短歌意長，式微兮式微。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其一三
作者：仇遠
朝代：宋

游子悲凜秋，秋盡行當冬。
雨露變霜雪，寒色日以濃。
豈無紫綺裘，綻裂誰與縫。
不如早還家，山林專素封。
掃松棲霞嶺，結茆慧日峰。
山南與山北，春風入修筇。
時止可以止，道隆從而隆。
抱膝且長吟，吾其師卧龍。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其一二
作者：仇遠
朝代：宋

人寄天地間，官爵寄所寄。
所寄本儻來，得喪亦常事。
何哉淺丈夫，以此芥胸次。
達人視爲輕，譬彼摴蒲戲。
役滿須過更，代者乃未至。
故鄉隔太湖，一舸歸甚易。
秋高山骨露，始見松竹翠。
依依古梅村，是中有深意。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其七
作者：仇遠
朝代：宋

威鳳巢深林，神龍潜巨壑。
泥塗困螻蟻，城市防彈𥐊。
小草不自貴，已鑄出山錯。
豈知甘苦淡，有味俱不惡。
霜降水澤枯，歲晚木葉落。
榮枯識寒暑，是非悟今昨。
不見粘壁蝸，甘以退爲樂。
二休行且三，可但耐辱莫。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其三
作者：仇遠
朝代：宋

我非章句儒，亦非漁樵徒。
少年逞麤豪，提筆賦兩都。
老尚著儒冠，却悔識之無。
既難棲山林，又倦遊江湖。
一官僅供口，康濟不在吾。
秋風方戒寒，正道日荒蕪。
行矣且歸耘，寸田聊自娛。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其九
作者：仇遠
朝代：宋

喬木足秋聲，紅葉表秋色。
因之念湖山，恨不生羽翼。
形留神已馳，游倦交漸息。
西鄰夜砧發，東鄰曉機織。
我亦有敝廬，松菊暗荆棘。
北山百年墓，苔竹手所植。
今長尺若干，霜雪頗自力。
西風龍蛇蟄，暗雨山林黑。
東望會言歸，免我長相憶。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其二
作者：仇遠
朝代：宋

迢迢渰水上，有亭曰寒光。
水天散鷗鷺，四望山蒼蒼。
向來于湖翁，詩詞題屋枋。
幾思一遨遊，歲月飛羽忙。
聞有白龍寺，石塔標鐵梁。
老僧頗能吟，年來曾遊方。
須乘未歸前，秋晴呼野航。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其五
作者：仇遠
朝代：宋

早從方外遊，志不在婚宦。
采薇陟西山，采藻涉南澗。
拄杖僅過眉，短衣不掩骭。
一爲火宅累，漸覺有憂患。
難任臣朔饑，俯就博士慢。
大勝國子師，三年腹藜莧。
棲遲行路難，堅忍爲客慣。
昔爲泛泛鳬，今爲嗷嗷雁。
幸免箠楚慮，官事粗易辦。
曷不歸孤山，梅花臘前綻。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其八
作者：仇遠
朝代：宋

去郭十五里，翼然屏風山。
上有看經院，創始昇元間。
山潤易生雲，竹嫩未作斑。
登高佛閣小，四面青回環。
空門事彌多，永日僧不閒。
歸徑路委蛇，班荆履孱顔。
信美難久留，道遠足力慳。
遥知故山月，問我何時還。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其六
作者：仇遠
朝代：宋

秋空不肯明，風雨滿荒城。
田父遮我說，重九最喜晴。
此日晴色好，大田足西成。
一冬暖如春，絮炭價亦輕。
我雖將去官，於人獨無情。
去年冶城叟，采菊餐其英。
今茲隔存歿，使我心怔營。
出門悵誰語，巵酒當自傾。
予久客思歸以秋光都似宦情薄山色不如歸意濃爲韻言志約金溧諸友共賦寄錢唐親舊·其四
作者：仇遠
朝代：宋

江海寄孤篷，飄飄一鷗似。
汲汲謀稻粱，欲去行且止。
淵明真達者，解印如脫屣。
五斗何足云，可但折腰恥。
我嘗慕其人，出仕亦漫爾。
客行入歲晏，田稼逢水毀。
逝者既如斯，吾屬可去矣。
肯負白鷗盟，西湖釣秋水。
予自存博解印歸鄉心日夜相趣古人有名山川處輒忘歸然歸未易忘也夢得一聯續之
作者：仇遠
朝代：宋

業風宦海足波瀾，常憶西湖南北山。
熟處肯忘生處樂，別時雖易見時難。
奉親還舍君先得，投檄歸田我未閒。
漫說桃源人迹絕，故園松菊半荒殘。
二十五日東風少定辛丑夜西風再作
作者：仇遠
朝代：宋

東風已掃九衢埃，何事飈輪去復回。
秋信蘋洲凉漸迫，人家蓬戶晝難開。
低田受水祥禾偃，亂石飛空巨木摧。
見說長淮旱無雨，蜚蝗幾欲渡江來。
二馬圖
作者：仇遠
朝代：宋

平生自比九方臯，牝牡驪黄骨相高。
寄語金臺求駿者，精神元不在皮毛。
五日
作者：仇遠
朝代：宋

湘魄能傳楚澤芳，何如倒載醉襄陽。
夕陰空照栽葵圃，宿雨難乾打麥場。
龍去涎留丹井濕，燕歸泥落墨池香。
枉將黍粽沉蛟窟，移與江村餉水荒。
五更·其一
作者：仇遠
朝代：宋

僕云月未落，或謂夜過半。
曉眠我正濃，漫漫何時旦。
五更·其一〇
作者：仇遠
朝代：宋

爐藏火尚紅，雪映窗已白。
夢遊無色界，不知身是客。
五更·其七
作者：仇遠
朝代：宋

愁多怯長夜，况乃衆病歸。
何待六十年，老矣當知非。
五更·其三
作者：仇遠
朝代：宋

山寺鐘未鳴，城樓角已奏。
角聲正可聽，欹枕續殘漏。
五更·其九
作者：仇遠
朝代：宋

宰相當此時，已入待漏院。
我輩獨何人，擁被猶困倦。
五更·其二
作者：仇遠
朝代：宋

一雞一雞鳴，夢覺天未曉。
誰較夜短長，我睡不可少。
五更·其五
作者：仇遠
朝代：宋

杭城打六更，市樓已攢點。
流年莫催人，老色將冉冉。
五更·其八
作者：仇遠
朝代：宋

雁鳴鶴亦鳴，不待雞戒旦。
平生善利心，一鳴思過半。
五更·其六
作者：仇遠
朝代：宋

丑夜方向寅，被衾冷如鐵。
江南貧者多，奈此霜加雪。
五更·其四
作者：仇遠
朝代：宋

月轉參旗橫，梅花夢方熟。
羅浮山忽來，毋乃地脈縮。
五月六日晴芮君節卞西仲諸友來泛蒲和韻
作者：仇遠
朝代：宋

端午凄凉雨壓城，忽然端六報新晴。
素衣塵暗行人老，綠樹陰濃曙日明。
倦眼冥冥渾似霧，憂心悄悄只如酲。
枇杷薦酒猶堪醉，杏子微酸尚带生。
交山龍祠禱雨
作者：仇遠
朝代：宋

曉入荒蹊陟斷岡，多年廟食白龍王。
要添溪上半篙水，不遠山中一瓣香。
灌木雲昏旌斾出，高田土渴桔橰忙。
莫疑栖隠無深洞，且得隨車雨送凉。
代步
作者：仇遠
朝代：宋

羸驂聊代步，按轡且徐行。
凹凸驚前路，驅馳羨後生。
曉回天尚闇，路滑雨初晴。
得似肩輿穩，歸來醉不驚。
何山
作者：仇遠
朝代：宋

溪轉峰回一徑平，田頭白水照人清。
寺因何氏封山姓，客把坡詩證地名。
蘿月長隨行道影，杉風猶带讀書聲。
雲津橋下潺湲急，僧濯袈裟客濯纓。
倚月
作者：仇遠
朝代：宋

大江東去月分明，烏鵲南飛露氣清。
如此嬋娟人不愛，倚樓獨立過三更。
倦繡圖
作者：仇遠
朝代：宋

花殘院靜晝陰長，困思瞢騰下繡床。
肯信村中蓬鬢女，夜燈辛苦織機忙。
偶作
作者：仇遠
朝代：宋

元亮真止酒，昭文不鼓琴。
文章成小伎，道德負初心。
故友凋零盡，中年感慨深。
從來麋鹿性，只是愛山林。
偶作寄李良甫·其一
作者：仇遠
朝代：宋

閒官長日無公事，靜室焚香讀好書。
飲水飯蔬差可樂，妻兒休嘆食無魚。
偶作寄李良甫·其二
作者：仇遠
朝代：宋

山中有雲難寄君，庭下鳴蛙殊聒人。
他時尋我江湖上，不是玄真即季真。
偶見·其一
作者：仇遠
朝代：宋

詩人作事例迂疏，纔見佳山擬卜居。
湖海歸來餘一鍤，買山生計竟何如。
偶見·其二
作者：仇遠
朝代：宋

詩囊劍術走風塵，要買桑麻二頃春。
可笑田連阡陌者，元非識字讀書人。
元友山南山新居·其一
作者：仇遠
朝代：宋

桃柳參差出短牆，小樓突兀看湖光。
出門便與青山對，讀易能消白日長。
硯石洗來如玉潤，藥苗曬得似茶香。
鄰僧亦有通文者，常把詩來惱漫郎。
元友山南山新居·其二
作者：仇遠
朝代：宋

幽居穩占南山下，人跡稀疏水竹村。
轉巷始知猶有路，傍湖更好別開門。
酒尊盡日嘗謀婦，詩課閒時略抱孫。
孤鶴不來高士少，暗香且伴月黄昏。
元夕恩霈即事
作者：仇遠
朝代：宋

馹騎中宵至，圜扉徹曉空。
天恩何曠蕩，春意亦沖融。
燈火千家市，絃歌一畝宮。
明知和氣聚，瑞雪舞東風。
元夕放夜
作者：仇遠
朝代：宋

繡衣玉節駐江城，放得元宵兩夜晴。
陸地金蓮方灧灧，一天明月故盈盈。
邏兵酣卧忘鐘韻，遊子歡呼趁鼓聲。
兒女看燈歸較晚，老夫自剔讀書檠。
元夜嘆
作者：仇遠
朝代：宋

虎林城中正月半，十萬人家燈燦爛。
溧陽風景方放燈，通宵不禁人遊翫。
大雪深寒萬木僵，家家冷坐無薪炭。
典錢買竹又買燈，糠油結凍點燈暗。
豪民張燈喚歌舞，鼓笛喧轟夜忘旦。
忽聞買絲造海船，府檄專令豪戶辦。
倉皇且救火燃眉，縱有華燈何暇看。
老夫掩關擁爐坐，一盞青燈置書案。
良辰樂事悵難并，頃刻歡聲作愁嘆。
蘇公買燈狀，陳子題燈詩。
癡兒騃女知不知，月明月暗反覆手，且願麥熟休王師。
八拍蠻
作者：仇遠
朝代：宋

翠袖籠香醒宿酒，銀瓶汲水瀹新茶。幾處杜鵑啼暮雨，來禽空老一春花。
八月二十三日三溪書房賞桂二花
作者：仇遠
朝代：宋

二花香更烈，不與一花同。
曾記和雲折，惟愁著雨空。
舊遊明月窟，古意小山叢。
十日中秋過，渾疑秋未中。
八月十四夜月下聞秋聲
作者：仇遠
朝代：宋

中秋纔一宿，此夜已圓明。
星斗何曾見，雲煙不敢生。
黄花千萬粟，白髪兩三莖。
愁聽東南角，奔騰風雨聲。
八犯玉交枝·八寶妝
作者：仇遠
朝代：宋

滄島雲連，綠瀛秋入，暮景欲沈洲嶼。無浪無風天地白，聽得潮生人語。擎空孤柱。翠倚高閣恁虛，中流蒼碧迷煙霧。惟見廣寒門外，青無重數。遙想貝闕珠宮，瓊林玉樹。不知還是何處。倩誰問、凌波輕步。謾凝睇、乘鸞秦女。想庭曲、霓裳正舞。莫須長笛吹愁去。怕喚起魚龍，三更噴作前山雨。
八聲甘州
作者：仇遠
朝代：宋

斂雙蛾、冷雨立氈車，離思上青楓。想天階辭輦，長門分鏡，徵騎西東。應被嬋娟早誤，誰遣出深宮。鸞袖不堪綰，前事成空。獨掩琵琶無語，恨主恩太薄，淚臉彈紅。又爭如漢月，深夜照簾櫳。草青青、年年歸夢，算北來、應自有徵鴻。還堪笑，玉關何事，不鎖春風。
公退曝日
作者：仇遠
朝代：宋

公退無營懶讀書，出門佳客費招呼。
閒搔短髪身將老，獨坐長簷日未晡。
溪女賣魚隨市價，村夫騎馬納官租。
勞生役役知何益，却笑今吾即故吾。
六月雨
作者：仇遠
朝代：宋

驟雨忽終日，高田知有秋。
斜風驅溽暑，平地作交流。
屋漏忙移坐，泥深懶出游。
美哉今夕睡，凉意已浮浮。
兵間有歌舞者
作者：仇遠
朝代：宋

邊城未定苦無謀，年少金多絕不憂。
野戰已酣紅帕首，塗歌猶醉錦纏頭。
蛾貪銀燭那知死，月戀金尊不照愁。
亦欲避秦高隠去，桃花源上覓漁舟。
再和卞仲祥
作者：仇遠
朝代：宋

待月東扉外，一枝明燭殘。
誰將丹桂子，種在碧雲端。
病葉依窗濕，饑鴻集渚寒。
嬋娟爲雨妒，怊悵又更闌。
再寄子野
作者：仇遠
朝代：宋

霜力風威各逞强，老夫絮被不離床。
一貧已幸官將滿，百計無如歸最長。
別後交朋難得信，夢中文字不成章。
從來心似梅花白，莫入東風桃李場。
再疊·其一
作者：仇遠
朝代：宋

醉眠春一榻，不記夢伊何。
落月明紅葉，寒廳暗綠莎。
敝袍爲客久，高枕閲人多。
未有匡時策，無心中甲科。
再疊·其三
作者：仇遠
朝代：宋

老景存三樂，浮生付六如。
是非忘馬指，憎愛任烏胥。
故里仍饑饉，清流例闊疏。
有人風雪外，詩在斷橋馿。
再疊·其二
作者：仇遠
朝代：宋

世態年年改，窮居事事難。
予懷雖浩蕩，此地本酸寒。
古瀨浮貞女，空齋貯冷官。
枯腸與藜莧，歲久頗相安。
再疊·其四
作者：仇遠
朝代：宋

雪溪漁隠者，郊島是前身。
乍見猶疑傲，相逢不說貧。
鶴招窮處士，梅伴老詩人。
時共論文酒，衰顔少借春。
再答元父
作者：仇遠
朝代：宋

騕褭龍媒去未還，獨騎款段客長安。
青黄誰采溝中斷，黑白當從局外看。
尊俎風流陳日月，山林人物古衣冠。
桂花滿袖王孫遠，空倚天風十二闌。
冬夜和陳道士韻·其一
作者：仇遠
朝代：宋

焚香讀易樂閒居，參訂先天太極圖。
人道三分程氏傳，較他漢上有差殊。
冬夜和陳道士韻·其三
作者：仇遠
朝代：宋

石銚溪芽活火烹，旋燒敗葉带枯藤。
路遥難遞中𤃩水，且試梅花澗底冰。
冬夜和陳道士韻·其二
作者：仇遠
朝代：宋

聞道孤根暖已回，扶筇携酒出山來。
數花羞澀西坡上，也當春風一度開。
冬夜和陳道士韻·其四
作者：仇遠
朝代：宋

三白先春慰客情，瑶林照耀夜窗明。
淺斟低唱癡兒女，那得工夫問雪聲。
冬日小齋即事
作者：仇遠
朝代：宋

蘆葦周遭舊楮糊，就中穴地砌磚爐。
儒酸官冷渾相稱，草卧氈眠本不拘。
窗外十分西日照，簾間半點北風無。
一瓶雪水煎茶熟，清氣真能壓武夫。
冷坐
作者：仇遠
朝代：宋

冷官宜靜坐，借屋近荒村。
無酒可延客，未昏先閉門。
水明知月上，木落見梅尊。
滿目凄凉者，相逢不必言。
凉風
作者：仇遠
朝代：宋

凉風撼庭竹，起舞如翠蛟。
亂葉打窗來，卷盡破屋茅。
飛雲行太空，萬竅爭怒號。
煩暑一掃凈，解我心鬰陶。
初冬郊行·其一
作者：仇遠
朝代：宋

喜聞潁弟與坡兄，趁小春晴野外行。
獨樹荒村生處僻，落霞孤鶩去邊明。
豳風酒食歸田樂，韶部塤箎打稻聲。
從此廣文差飯足，素餐祇愧老農耕。
初冬郊行·其二
作者：仇遠
朝代：宋

懶向南園拜石兄，肯尋村叟傍溪行。
黄雲覆畝金穰熟，白露橫江紅葉明。
彭澤歸來辭內景，康衢擊壤曲中聲。
一丁不識多牛者，應笑書田事筆耕。
利交
作者：仇遠
朝代：宋

一自儀秦去，從衡直到今。
士緣貧失節，交以利知心。
乍可昏求火，何堪晝見金。
狂瀾回已倒，猶幸有山林。
剪白鬚
作者：仇遠
朝代：宋

臨鏡忽自哂，公然白紛如。
稚女眼最明，爲我剪白鬚。
髟髟如素絲，不堪紉破襦。
參差茁秋草，蔓衍不可除。
明知我已老，既白難再烏。
無肉令人癯，眼昏妨讀書。
顔駟燭之武，吾非斯人徒。
劉伶墓
作者：仇遠
朝代：宋

鳳浦鴛湖西有墳，此塋寂寞海邊村。
落花紅雨鬼仙句，淡月黄昏酒聖魂。
有鍤已隨棺槨化，無碑空信艾芻言。
螟蛉蜾蠃今何在，起爲先生酹一尊。
劉悅心入道三茅觀
作者：仇遠
朝代：宋

鶡冠高挂九松巔，去結三茅香火緣。
相國向猶爲道士，將門今又出神仙。
坐看紅日生滄島，吟寄青衣入洞天。
跨鶴歸來雲舍近，西風井邑只依然。
勾龍爽毛女
作者：仇遠
朝代：宋

曾是阿房學舞人，玉簫舊譜尚隨身。
喜歸商嶺尋仙藥，忍見秦宮化劫塵。
松蜜春腴差可飽，槲衣秋碎不須紉。
憑誰喚起勾龍爽，更寫湘妃與洛神。
北園賞梅
作者：仇遠
朝代：宋

梅花先受東君知，一晴開遍南北枝。
吳姬持盃勸客醉，已恨賞花三日遲。
主人惜花不惜酒，自摘一枝春在手。
大開笑口問東風，金谷幾人曾白首。
北村吳園雨中賞牡丹主人留飲
作者：仇遠
朝代：宋

不謂村園見此花，嬌紅數朵眩晴霞。
可憐國色天香種，竟落田夫野老家。
略具杯盤供筍蕨，已拚杖屨污泥沙。
莫愁乳鹿銜春去，自有蓬蒿盡力遮。
北窗
作者：仇遠
朝代：宋

北窗隠几樂吾天，莫遣新愁到耳邊。
一帽好花供醉舞，半床凉月伴閑眠。
故人自欲辭文叔，明主何嘗棄浩然。
留取長安遮日手，養成指甲理朱絃。
十一月十六日學宮對酒
作者：仇遠
朝代：宋

客况冬晴足自寬，招邀春意入毫端。
浮雲蔽日俄生暝，急雨隨風故作寒。
詩酒相尋忘爾汝，古今難必是悲歡。
茫茫山嶽蘧蘧夢，不了梅花冷眼看。
十日與侯伯用謝元燾諸友汎菊得頭字
作者：仇遠
朝代：宋

西風吹髪冷颼颼，頼有多情帽裹頭。
九日已知成昨夜，綠樽聊復集清流。
山房霜菊偏能耐，客路雲萍故自浮。
欲識歲寒心皎潔，一方月色十分秋。
南仲以潘老句約賦
作者：仇遠
朝代：宋

秋聲浩蕩夜凄凉，却喜田家熟稻糧。
千里江湖隨薄宦，滿城風雨近重陽。
菊花漸拆青青蘂，桂樹獨飄粟粟香。
幸是催租人未至，尊前聊爲足成章。
南歌子
作者：仇遠
朝代：宋

細細金絲柳，重重青黛山。玉人樓上倚愁看。移得淺顰深恨，上眉間。淚溼紅綃薄，香凝碧綺寒。多情別去未春殘。歸趁海棠開後、燕雙還。
南歌子
作者：仇遠
朝代：宋

結屋依蒼樹，開窗對碧山。西湖不厭久長看。玉勒鈿車偏在、六橋間。露柳凝朝潤，煙花斂暮寒。才經人賞便闌殘。謝柳辭花、醉策瘦筇還。
南鄉子
作者：仇遠
朝代：宋

急雨漲潮頭。越樹吳城勢拍浮。海鶴一聲蒼竹裂，扁舟。輕載行雲壓水流。獨倚最高樓。回首屏山疊疊秋。江上數峰人不見，沙鷗。曾識西風獨客愁。
博望
作者：仇遠
朝代：宋

使者星明犯斗牛，歸槎穩放絳河秋。
茂陵可是無仙分，不載丹砂載石榴。
卜居白龜池上
作者：仇遠
朝代：宋

一琴一鶴小生涯，陋巷深居幾歲華。
爲愛西湖來卜隠，却憐東野又移家。
荒城雨滑難騎馬，小市天明已賣花。
阿母抱孫閒指點，疏林盡處是棲霞。
卜算子
作者：仇遠
朝代：宋

疏樹小花風，別浦殘鵑雨。不是王孫忘卻歸，草沒歸來路。空積瑣窗塵，誰按瓊簫譜。暗把金錢卜遠人，爭敢分明語。
占風
作者：仇遠
朝代：宋

露立修筠鶴表同，戲拈紙带爲占風。
誰言心動非旛動，我本無心似太空。
又送程公禮侍父歸蜀用方萬里韻
作者：仇遠
朝代：宋

遠從溧里上潼川，渚宿岩棲約半年。
老子情懷原不淺，扁舟風景浩無邊。
故鄉兵後幾人在，明月秋中何處圓。
母氏懸懸兄弟望，順流及早理歸船。
句·其一
作者：仇遠
朝代：宋

久欲脫塵網，未有辟穀方。
釋然山中游，世慮可暫忘。
鷗鷺亦知幾，深入菰蒲藏。
卧舟放中流，吾不如漁郎。
句·其七
作者：仇遠
朝代：宋

老尚留樊素，貧休比范丹。
句·其三
作者：仇遠
朝代：宋

螢火惟知夜，燈花不待春。
句·其二
作者：仇遠
朝代：宋

高荷不受雨，傾瀉與低荷。
低荷强自持，聚雨傾入波。
朝雨尚滴瀝，晚雨忽滂沱。
臨池卧以聽，雨聲靜中多。
兩耳本自清，奈此荷葉何。
句·其五
作者：仇遠
朝代：宋

風雨不出戶，兒孫共讀書。
句·其六
作者：仇遠
朝代：宋

姓名不入六臣傳，容貌堪傳九老碑。
句·其四
作者：仇遠
朝代：宋

割蒲分坐具，貯瀑入軍持。
同室
作者：仇遠
朝代：宋

同室過百指，一官寖四年。
幸無乞米帖，何取買山錢。
止酒陶元亮，思歸孟浩然。
乾魚兼菜把，頗勝酌貪泉。
同楊心卿過孤山訪靜傳不遇自游和靖祠下明日奉寄二高士
作者：仇遠
朝代：宋

飛仙又向別峰游，竹下閒房且小留。
滿鬢朔風吹客帽，倚闌落日在漁舟。
梅花路冷難尋冢，葑草田荒半作洲。
獨往獨來沙鳥怪，山空木短使人愁。
同段吉甫汎湖
作者：仇遠
朝代：宋

西湖春碧淨無泥，畫舫朱簾傍岸移。
寒食清明初過後，杏花楊柳乍晴時。
從教西日催歌鼓，莫放東風轉酒旗。
只恐明朝成雨去，暗驚濃綠上高枝。
同陳彥國汎湖
作者：仇遠
朝代：宋

斜堤高柳綠連天，且繫閒人書畫船。
花事已空三月後，湖光還似十年前。
洛陽園囿惟詩在，江左英雄托酒傳。
亦欲扣舷歌小海，恐驚沙上白鷗眠。
君子堂小集
作者：仇遠
朝代：宋

樂歲欣逢節序新，公堂稱兕集嘉賓。
衣冠尚想江東舊，芹藻初回泮水春。
無事聊爲文字飲，相看總是老成人。
且須飽喫圭田飯，朝市山林各致身。
吳成季尊師與其弟元初會于維揚即還金陵成季寄詩因和
作者：仇遠
朝代：宋

初平兄弟總神仙，化石爲羊入上天。
萬里相期雲上下，一江不隔水淵潫。
對床夜雨吟詩燭，歸櫂春風載酒船。
此是人生真樂事，岸花汀草意無邊。
呈王元亨僉事
作者：仇遠
朝代：宋

三槐鬰鬰德之符，喜向金淵識大儒。
早讀父書明體用，夙將使指厲廉隅。
動摇山嶽威猶在，收斂風霜寂似無。
人道魯公來辨獄，行看霖雨澤焦枯。
呈王直卿御史
作者：仇遠
朝代：宋

金淵寶地閲金經，朝夕追隨驄馬行。
激濁揚清真御史，即溫聽厲老先生。
衣冠文物今無幾，車笠交遊最有情。
早願明時相司馬，他年洛社會耆英。
呈王達之御史
作者：仇遠
朝代：宋

西晉文章伯，南臺法令師。
常因行部日，記得從遊時。
敏手除三害，貞心畏四知。
何由侍王導，揮麈話襟期。
和仲祥大風韻·其一
作者：仇遠
朝代：宋

正憂藴藴與隆隆，怪得連朝起大風。
酷日從今宜斂暑，大王自古解稱雄。
中庭老樹吹將折，破屋重茅卷已空。
可是南溟茝欲化，爰居先避魯門東。
和仲祥大風韻·其二
作者：仇遠
朝代：宋

非雨非雷勢可乘，柔枝弱葉力難勝。
疾於健將追奔馬，豪似吟仙賦大鵬。
柱砥潜移黄螘穴，山屏盡啟白雲縢。
直須少霽飛廉怒，水落圩田穀再登。
和兩山二首·其一
作者：仇遠
朝代：宋

世事枰棋入角危，有人袖手只攢眉。
路通巴蜀那須檄，馬立澶淵更要詩。
公竟醉耶從汝笑，樹猶如此信吾衰。
傳聞雙珥消兵氣，猶把葵心向鬰儀。
和兩山二首·其二
作者：仇遠
朝代：宋

窮鄉何處覓新豐，身世悠悠醉夢中。
未學伏波尸馬革，且隨甫里問龜蒙。
檐頭喜有桑榆日，兵後那無草木風。
亦欲飛神游八極，扁舟坦卧不須篷。
和劉君佐韻寄董靜傳高士
作者：仇遠
朝代：宋

雪暗江湖入暮年，何人葦外小延緣。
水痕不動玉平岸，春意欲回花滿天。
懶出恐消桐屐蠟，醉吟忘上苧袍船。
行當歸學林和靖，結屋梅根伴鶴眠。
和南仲見寄·其一
作者：仇遠
朝代：宋

儒冠誤我欲投簪，抱膝聊爲隴上吟。
故里未歸先入夢，新交雖好少知心。
清光湛湛溪中月，遺迹沉沉瀨底金。
聞道雪晴豐薺麥，行看放犢滿桃林。
和南仲見寄·其二
作者：仇遠
朝代：宋

我本西湖一散人，偶來溪上濯烏巾。
波光綠映臺城柳，山色青回句曲春。
客舍相親那忍別，交情到老願如新。
江南天氣偏宜暖，滿目東風起麴塵。
和卞仲祥
作者：仇遠
朝代：宋

吾友卞南仲，別我何匆匆。
家有六男兒，乃與不死同。
阿祥更穎出，亹亹有父風。
翰墨既瀟灑，文字猶研窮。
西園蓋常飛，北海樽屢空。
霜寒瀨水淺，蛟龍若爲容。
我將歸西湖，春風入脩筇。
期子梅花下，一酹孤山翁。
和卞仲祥
作者：仇遠
朝代：宋

我愛中秋月，行歌荒野中。
亂雲催薄暮，喬木易高風。
鏡裏花難折，樽中酒不空。
南飛有烏鵲，未見北來鴻。
和友人洮湖韻
作者：仇遠
朝代：宋

落日洮湖自放舟，詩筒特爲寄交遊。
征夫獨寐難爲夜，老我多愁不但秋。
清興何人聯石鼎，虛名無夢到金甌。
黄雞白酒田家樂，止有躬耕願未酬。
和友人韻
作者：仇遠
朝代：宋

山林空入夢，詩酒未忘懷。
老興自不淺，卿言亦大佳。
封侯無骨相，學道有心齋。
安樂行窩在，棲棲且避乖。
和吳東升
作者：仇遠
朝代：宋

知君豹隠白雲村，杖履春風忽過門。
獨立幸無妻子累，老成喜有典型存。
冰懸古樹花尤雋，雪漲寒江水不渾。
冷落十年燈火讀，何時窗下約重溫。
和姜景星·其一
作者：仇遠
朝代：宋

瓦霜磚日合寒晴，最愛幽窗遠市聲。
懶去著書追管葛，閑來讀易玩周程。
勞心未必能齊物，寡欲才堪論養生。
蓍久不神何用卜，了知身世遯而亨。
和姜景星·其二
作者：仇遠
朝代：宋

開遍梅花臘漸殘，又傳新曆歲更端。
書生愛日惟愁晚，稚子敲冰不怕寒。
酒壓蟻篘醅可撥，詩題蠟紙墨難乾。
宦遊得似家居樂，一枕三竿夢寐安。
和子野·其一
作者：仇遠
朝代：宋

少年挾英氣，聞雞慕劉祖。
老來卧蝸牛，風雨懶出戶。
酒空薪炭盡，景况詎堪臯。
自嘆衫袖短，豈曰不善舞。
和子野·其二
作者：仇遠
朝代：宋

此日始生日，避喧作溪行。
出門阻風雪，僕瘁馬亦驚。
歸卧春一窗，隔窗聽雪聲。
擁衾守藥鼎，客至慵出迎。
顔色日已老，何由得青精。
未能歌雪兒，聊復呼麴生。
夢中遊西園，一壺梅下傾。
和子野四首·其一
作者：仇遠
朝代：宋

旅食無生計，卑棲奈若何。
飯惟供脫粟，衣未補香莎。
戶外履常滿，床頭金不多。
老爲文學掾，一似舊恩科。
和子野四首·其三
作者：仇遠
朝代：宋

亨塗即畏塗，暮境欲何如。
索米多貧士，鈔詩欠小胥。
自緣鄉夢熟，頓與世情疏。
會約逃名者，山間倒跨馿。
和子野四首·其二
作者：仇遠
朝代：宋

窮冬霜霰集，行路古今難。
舉眼看浮世，何人耐歲寒。
棄瓢將止酒，脫冕擬休官。
一室能容膝，吾生亦易安。
和子野四首·其四
作者：仇遠
朝代：宋

詭遇非吾事，支離笑我身。
文章寧可拙，仕宦豈宜貧。
鄉故多新鬼，年荒少佚民。
休嗟華黍廢，陽谷易回春。
和子野見寄十二辰體
作者：仇遠
朝代：宋

良工鼠鬚筆，戢戢囊穎露。
抄詩節經史，汗牛車載路。
信知文中虎，一代人不數。
細聲笑蚯蠅，妙趣忘魚兔。
東野龍無雲，胡爲乎泥中。
蟠屈如睡虵，虛此雲夢胸。
且騎款段馬，野服隨田翁。
相羊山澤間，真樂樵牧同。
開林斬猴杙，種花續春意。
他年處雞窠，偃蹇增老氣。
錦鯨卷不宜，貂狗續亦易。
老硯磨豬肝，翰墨作遊戲。
和子野郊居見寄·其一
作者：仇遠
朝代：宋

知君標格眼前稀，暫別令人入夢思。
鋏有可彈何必嘆，書如肯借本非癡。
且看平子歸田賦，更和淵明述酒詩。
我勸山中多種漆，收功莫恨十年遲。
和子野郊居見寄·其三
作者：仇遠
朝代：宋

歸去來兮意趣長，幽居遠隔水雲鄉。
花粘石几吟詩筆，風度溪房煮藥香。
把酒有時思太白，下車何日見元方。
雲萍暫聚還分散，可是先生鐵石腸。
和子野郊居見寄·其二
作者：仇遠
朝代：宋

論心握手到忘形，性癖耽詩各瘦生。
美酒三升差可戀，良田二頃不如耕。
溪晴正熟眠鷗夢，門靜那驚吠犬聲。
泉石煙霞能自樂，棄予高舉得無情。
和子野郊居見寄·其四
作者：仇遠
朝代：宋

因子洮湖歸釣魚，西湖我亦念吾廬。
途窮但覺知心少，性直由來料事疏。
愛把琴彈招隠操，忍拈筆寫絕交書。
人間喜怒須臾事，暮四朝三任衆狙。
和岳國華·其一
作者：仇遠
朝代：宋

落魄居塵迥出塵，丹房芝朮自生春。
瓊州太守名家子，不是尋常賣藥人。
和岳國華·其二
作者：仇遠
朝代：宋

廣文飯少甑生塵，老去衰顔酒借春。
吟癖何曾醫不得，古來清瘦是詩人。
和張仲實見寄·其一
作者：仇遠
朝代：宋

天地有義氣，五行秋在金。
風吹庭前樹，亦作清商音。
游子初離羣，百感集一襟。
諒予老冉冉，無復謠善淫。
吾方用吾悟，安計他人心。
和張仲實見寄·其二
作者：仇遠
朝代：宋

古交色不變，百鍊如精金。
一別又三月，書札乖嗣音。
相望隔一水，離憂盈中襟。
秋陽不能驕，秋雨不能淫。
會面不可期，月明千里心。
和張輔之贈別
作者：仇遠
朝代：宋

夜雨溪頭泊客船，簷花溝溜亦涓涓。
燈前詩酒留三宿，紙上功名付百年。
寒雁叫霜投木末，晴雲扶日出山巔。
欲歸苦被微官縛，不得相從酌冷泉。
和曹之才
作者：仇遠
朝代：宋

山林不可住，欲隠更何之。
春去已多日，客愁無了時。
斜陽依樹下，明月到門遲。
閒事誰消遣，陶潜一卷詩。
和李致遠秀才
作者：仇遠
朝代：宋

平生志氣隘九州，直欲濯足萬里流。
詎期功名坐蹭蹬，不意歲月成繆悠。
防閑擬鑄鐵門限，牽挽忽作金瀨遊。
栖巢未穩烏鵲月，歸夢已熟鱸魚秋。
連宵風雨正僵卧，何時臨壑容奇搜。
可人喜接一日雅，此地判作三年留。
說詩解字屢握手，感時懷古頻搔頭。
吳郡才子止丘沈，梁園舊賦餘枚鄒。
天上仙應無懵者，眼中客復有此不。
家聲久識南北阮，筆力眇視大小歐。
我方得友頗慶快，子亦固窮忘怨尤。
蹄涔乃使鯨鯢伏，拳石難與嵩岱侔。
紛紛嗜好異齊瑟，磊磊肝膽呈吳鈎。
有才未遇政何損，知爾不薦終當羞。
往事欲談遽易了，濁酒既傾焉得愁。
平乘樓上王夷甫，下澤車中馬少游。
須笑即今仕宦人，嚅唲言貌如伶優。
若爲田園足以活，與爾水火無相求。
一瓢陋巷誓不出，孤雲野鶴心自由。
斯文將興天未喪，游子纍纍徒隠憂。
和胡定甫·其一
作者：仇遠
朝代：宋

幾年野水倚扁舟，風雪塵埃暗綺裘。
齊魯青山恒北望，江湖白鳥共東流。
杜陵騎馬尋征路，李白題詩遍酒樓。
文學卑官何足說，直須攬轡覓封侯。
和胡定甫·其二
作者：仇遠
朝代：宋

淡泊相逢古溧州，世情客况兩悠悠。
腐儒都不通人事，冷掾何曾似宦游。
輕薄成風雖可畏，廉勤律己每無愁。
他時重會西湖上，把酒聯詩日自由。
和范愛竹三首·其一
作者：仇遠
朝代：宋

半生豪氣學元龍，湖海惟知敬數公。
徒有貞心招隠逸，恨無巨眼識英雄。
天衢騎馬衣冠異，雨屋鳴雞杼軸空。
西崦東屯何日了，定應愁老浣花翁。
和范愛竹三首·其三
作者：仇遠
朝代：宋

風雨蕭蕭白晝昏，肅襟受此一凉恩。
丘園不作軒裳夢，陵谷空遺斧鑿痕。
乍可扣舷歌楚澤，何堪抱瑟立齊門。
有時散步西原上，共醉田家老瓦盆。
和范愛竹三首·其二
作者：仇遠
朝代：宋

秉燭追游憶盛時，歡悰終較昔年稀。
柳多客折凉陰薄，薇少人餐雨綠肥。
胡蝶覺來方識夢，海鷗飛去未忘機。
相逢且可談風月，莫話興亡與是非。
和蔣全愚韻
作者：仇遠
朝代：宋

金壇有耆英，學博聲名早。
搜奇薄莊騷，稽古極羲昊。
君甚似樂天，稅冕居履道。
息遊鬻駱馬，尚友敬胡杲。
我生六十年，獨欠識此老。
來遊溧陽學，文物委秋草。
黄沙瞇人目，忽見石皓皓。
君壇高難陟，我壘虛易擣。
新詩十八韻，韻韻俱壓倒。
交情託以宣，一字一大好。
自慚溝中斷，未足被華藻。
但令小兒輩，藏弆以爲寶。
相望衣带水，波弱限蓬島。
玉石資盪磨，鐘鼓宜擊考。
何由即會面，疑義共探討。
豈無問字酒，可以濡吻燥。
昔爲堅多節，今爲科上槁。
窮達等醉醒，何庸寬懷抱。
和西仲秋日聞鶑詩
作者：仇遠
朝代：宋

不待風霜剪碧林，柳陰忽見一梭金。
似傳西帝宸遊信，空惹東窗夢覺心。
暫輟笙歌聊試聽，既無桃杏莫須吟。
舊交燕子歸何處，好倩賓鴻爲嗣音。
和費廷玉·其一
作者：仇遠
朝代：宋

我昔南徐講席分，知君肥遯白雲村。
草深能使芝蘭沒，木落方推竹柏尊。
試問上書投魏闕，何如解組守衡門。
西風吹醒槐安夢，斜日悠悠半隠垣。
和費廷玉·其二
作者：仇遠
朝代：宋

笑人狗走鹿斯奔，父子瓜畦手自耘。
不願青黄施斷木，且將蒼白看浮雲。
山巾聊友華陽鶴，野飯時羹古澗芹。
顯宦何如廉賈好，茜巵千石鮆千斤。
和金沙蔣文海韻·其一
作者：仇遠
朝代：宋

干祿非良圖，好遯實素抱。
昔爲駕壑松，今作出山草。
茫茫海嶽隔，冉冉齒髪老。
淵明書甲子，拾遺歷天寶。
迷塗諒未遠，貴在知幾早。
和金沙蔣文海韻·其三
作者：仇遠
朝代：宋

海翁古徵士，接武諸公後。
聞名三十年，傾蓋即如舊。
示我伐木章，無能出其右。
籊籊秋竹竿，坐睨蒲質朽。
試問五兩綸，何如一杯酒。
和金沙蔣文海韻·其二
作者：仇遠
朝代：宋

我聞茅峰下，曾有卧龍人。
風雲未承運，淵潜聊自珍。
世無卞和氏，誰辨玉與珉。
緇塵化衣裳，我獨潔其身。
攬鏡忽自笑，奈此白髪新。
和金沙蔣文海韻·其四
作者：仇遠
朝代：宋

昔我客朱方，曾識三數公。
獨欠之句曲，徧走山西東。
向來劉與王，疇能繼高風。
今我來金淵，尸祝素王宮。
閲人晨星稀，見子夕照紅。
何當分鄰燭，竹徑相與通。
和黄晉卿金陵見寄
作者：仇遠
朝代：宋

臺城爲客久，書札竟寥寥。
山水舟車近，風霜歲月遥。
窮猿猶擇木，威鳳合沖霄。
曾有論文約，應須折簡招。
問趙元父病
作者：仇遠
朝代：宋

裹飯無因絕往還，惟應帖子報平安。
山公馬向花前放，岐伯書從枕上看。
貿易近來多北藥，支持强欲著南冠。
有時泥醉西園月，只欠梅花共倚闌。
喜晴
作者：仇遠
朝代：宋

一簾遲日忽開晴，側近園池得散行。
儘勝草堂窮處士，有花有酒作清明。
喜晴
作者：仇遠
朝代：宋

新歲連朝喜遇晴，宜人宜穀最關情。
郊原尚覺春光薄，市井先傳米價平。
趁暖飛蟲生滅易，向陽征雁去留輕。
北門冷掾無公事，閒看官梅野柳爭。
喜晴復雨
作者：仇遠
朝代：宋

早起方誇甲子晴，夜分忽又似盆傾。
黑雲冉冉連燈暗，白浪滔滔與岸平。
芹未出泥先有燕，花都委地尚無鶑。
東橋沙觜多舟楫，直下荆溪不待撐。
四月十六夜月蝕
作者：仇遠
朝代：宋

盛服拜清夜，中庭朝太陰。
凡來仰天者，俱有愛君心。
目斷山河影，耳聞鐘磬音。
還光俄頃易，涕泗漫沾襟。
四皓圖
作者：仇遠
朝代：宋

本爲當時國本安，白雲滿袖出商顔。
山中終是通人迹，不似圍棋在橘間。
圓通峰頂
作者：仇遠
朝代：宋

結亭孤絕處，登眺不辭勞。
萬木俯在下，一峰如此高。
山圍湖面小，藤絡樹根牢。
揮手紅塵表，天風欲跨鼇。
報恩寺權公方丈
作者：仇遠
朝代：宋

金淵多寶地，此地殊幽深。
一錫得安穩，豈必棲山林。
臨池照佛面，見竹空人心。
江楓千百年，時作海潮音。
塞翁吟
作者：仇遠
朝代：宋

短綠抽堤草，芳信未許花知。尚留凍梗冰枝。蘚石雪消遲。方塘水淺鴛鴦冷，沙際水翼相依。拾翠約，踏青期。終是樂遊稀。相思。江南遠，漁汀渺渺，還又是、梅花謝時。有多少、舊愁新恨，縱羅虯、妙曲風流，怎比紅兒。何時再得，畫鷁搖春，豐樂樓西。
塞翁吟
作者：仇遠
朝代：宋

風柳吹殘醉，惟枕夢便難尋。小院靜，曲屏深。翦不斷輕陰。新蠶乍掃鵝毛細，纖手鏤葉如針。又負了，賞花心。聽高樹鳴禽。千金。嗟難買，飄紅墜粉，怕容易、愁痕暗侵。但惜取、嬋娟好在，任千里、杳杳鴻迷，渺渺魚沈。相如未老，盡把衷腸，分付瑤琴。
壽星相
作者：仇遠
朝代：宋

西方長庚今我是，東郡短人豈兄弟。
修眉班首頂如鬀，蹡蹡衣裳猶楚製。
翩然來遊太平世，市上小兒驚且睨。
身外不須童鶴贅，一粲人間八千歲。
夏雨嘆
作者：仇遠
朝代：宋

六月溧陽三日雨，山田喜足低田苦。
學中亦有北鈴圩，低處水深三尺許。
秧苗浸倒根已浮，再種何由能入土。
老夫寓居西郭外，厭聽村村蹋車鼓。
唇焦面黑嗟農夫，此生悔不業樵漁。
有山可采水可釣，免得曉夜憂耕鋤。
去年一熟才了逋，今年再熟力始舒。
豈期不待稻花白，併隨荇藻歸江湖。
溧陽近與丹陽接，不雨由來三數月。
河流淺澀田乾枯，練湖放水通舟楫。
人間既是寒暑同，天上何爲雨暘別。
願移此雨慰彼心，還我朱明作炎熱。
多雨
作者：仇遠
朝代：宋

菜色青肥麥漸黄，雨多泥滑野畦荒。
官田昨夜方車水，早起看來又渺茫。
夜半見月
作者：仇遠
朝代：宋

中夜月初上，照我東床明。
我心本無事，展轉寐不成。
仰觀烏鵲飛，俯聽蛩螀鳴。
念適從何來，衣食非素營。
三年然後歸，兒女各長成。
婚嫁願早畢，吾其師向平。
夜聞秋聲
作者：仇遠
朝代：宋

西南振響使人驚，未必秋聲作此聲。
萬騎奔馳鼙鼓動，千夫翻踏桔橰鳴。
初疑潮汐還疑雨，只在山林不在城。
人道今年豐稔兆，燈前起舞待天明。
夜行船
作者：仇遠
朝代：宋

十二闌干和露倚。銀潢淡、玉蟾如洗。萬籟無聲，纖雲不染。目斷楚天千里。自把黃花閒數蕊。空招隱、湘君山鬼。古劍埋光，孤燈倒影，咄咄樹猶如此。
夜醉
作者：仇遠
朝代：宋

山翁醉如泥，夜半方醒然。
既莫省宇宙，况復知歲年。
閒愁置度外，大道在目前。
日飲豈不佳，第恐無酒錢。
夢得墨四片一差短戲呈廷玉
作者：仇遠
朝代：宋

昔賢曾夢筆，夢墨定何如。
應使山中隠，重研世上書。
磨人驚老大，飲汁笑空疏。
長短無庸較，三螺已有餘。
夢江南·憶江南
作者：仇遠
朝代：宋

花露溼，黯黯覆庭燕。十二闌干空見月，誰教涼影伴人孤。素被帶香鋪。情荏苒，金屋又笙竽。天際有云難載鶴，牆東無樹可啼烏。春夢繞西湖。
奉寄田上人
作者：仇遠
朝代：宋

竹筇輕健草鞋寬，野外消磨半日閒。
病葉已霜猶戀樹，片雲欲雨又歸山。
燈分寺塔晴偏見，水隔漁家夜不關。
愧我莫如霜上鷺，霎時飛去便飛還。
如上人歸問浙中友信
作者：仇遠
朝代：宋

何年駐錫下山中，既見匆匆又欲東。
燕去鴻來俱是客，雲生月落不離空。
冷泉亭上參吟暢，飛雪岩前哭老同。
方外友朋詢近况，爲言已作木鷄翁。
子野雪後寄和却寄廷玉·其一
作者：仇遠
朝代：宋

淵明白髪滿頭生，肯賦閒情未老成。
自笑冷官租屋住，每因來使出郊迎。
橫經空忝先生號，解印仍呼處士名。
惟有溪干隠君子，知予的的願歸耕。
子野雪後寄和却寄廷玉·其三
作者：仇遠
朝代：宋

平明跨馬晚方歸，偃仰行窩早見幾。
餘子祗宜床下卧，詩人頓覺眼中稀。
堂堂白璧埋黄壤，冉冉緇塵染素衣。
得酒便須開口笑，雪畦紫芋勝秋肥。
子野雪後寄和却寄廷玉·其二
作者：仇遠
朝代：宋

琴書筆硯伴閒身，斗室依然不覺貧。
野犬自來能吠雪，土牛此去且迎春。
一氈輾轉衾無絮，四壁凄凉甑有塵。
昨夜東風先破凍，江梅冷眼笑何人。
子野雪後寄和却寄廷玉·其四
作者：仇遠
朝代：宋

素琴掛壁已多時，政爾難逢鍾子期。
腹有精神方學道，面無塵土始言詩。
山童隔壁沽村醖，田叟登門送墓碑。
小市饑氓爭糴米，青州太守可能知。
存耕吟寄姜景星
作者：仇遠
朝代：宋

吾不學老農，種此方寸田。
善雨日培壅，安得荒旱年。
詩書菑且畬，芟藴毋蔓延。
種固有厚薄，穫豈無後先。
先疇畎畝在，後世兒孫傳。
何憂換八百，奚止取十千。
却笑多牛翁，轉瞬無炊煙。
我獨遺以安，本固實自堅。
耘業待歲晚，韓公嘗勉旃。
孫康侯北歸
作者：仇遠
朝代：宋

淮海十年別，北歸今幾時。
鏡中無舊髪，囊底有新詩。
每恨爲官縛，翻令見面遲。
清都遊歷事，還許俗人知。
學舍自吟
作者：仇遠
朝代：宋

金淵文學掾，旅食經歲年。
石田薄有收，儘足裨俸錢。
絲毫了無補，教養愧前賢。
竹添講堂後，柳栽泮水邊。
匏花粲籬落，藻带舞漪漣。
土龍欲致雨，何能起雲煙。
革带孔漸移，老癯非學仙。
木居士何者，求福真徒然。
官冷
作者：仇遠
朝代：宋

不負平生下澤車，宦游卜宅亦村墟。
家貧累重須干祿，官冷身閒可讀書。
高柳每聞鶑婭姹，破籬時度竹蕭疏。
西南林壑堪娛晚，靜看飛雲自卷舒。
客來驚睡
作者：仇遠
朝代：宋

長晝清和時，惟有睡鄉美。
宰予邊孝先，毋乃今我是。
門外有客來，推枕矍然起。
請啜一盃茶，萬事且不理。
宦海
作者：仇遠
朝代：宋

黄帽棕鞋隠者便，青衫槐笏我家傳。
一生碌碌空多事，六袠駸駸欠二年。
安樂窩中閒有味，溫柔鄉裏老無緣。
浮沉宦海終非願，早葺山南屋數椽。
宿本覺寺
作者：仇遠
朝代：宋

竹樹號風似說禪，青燈布被抱愁眠。
東坡三過我一宿，盡是人生清淨緣。
宿范譓卿書房
作者：仇遠
朝代：宋

蕙雪銷遲氣壓燈，偶然素被共姜肱。
老來頓悟妻兒累，却羨山中有髪僧。
寄京口諸友
作者：仇遠
朝代：宋

郡邑山川我舊遊，歸舟千里十年秋。
相逢若問村翁信，貞女沙頭狎白鷗。
寄南仲
作者：仇遠
朝代：宋

坡翁昔年五十二，翰林侍讀爲學士。
溪翁年德與坡同，官職胡爲未相似。
我道閒人勝貴人，儻來軒冕溪雲比。
翁今田園瀨水上，頗勝求田陽羨里。
翁今有弟夜雨對床樂，頗勝卯君懷遠驛中有感秋風起。
有時筆床茶竈泛洮湖，柳外梅邊從徙倚。
詩筒經卷靜工夫，光景流連一彈指。
不論衆醉與獨醒，不問此非并彼是。
客來不必及時事，有酒且斟無即止。
從今笑傲五百年，銅狄銅駞皆敝屣。
小山老桂敷秋香，下弦月照西風凉。
今夕如此好風月，胡不招邀坡翁霞佩同頡頏。
翁今放舟何所適，新詩漫表長相憶。
舟中不可久留兮，盍早歸來共賦碧雲餐白石。
寄史貴質
作者：仇遠
朝代：宋

淳祐六十翁，生遇時節好。
朝遊漁樵社，晚入詩酒保。
不爲名利縛，剛被花月惱。
時發少年狂，未省身已老。
强歌無餘懽，聞者笑絕倒。
齒髪漸凋疎，形容頓枯槁。
平生千金軀，豈不自愛寶。
幸然本根在，收斂尚及早。
何必大藥資，尪羸多壽考。
也無政事堂，也無沙門島。
寄吳元初道錄
作者：仇遠
朝代：宋

桃花兩度見青春，夢裏玄都隔幾塵。
升斗自憐爲客久，舟車每惜寄書頻。
君如當日陶弘景，我亦他時賀季真。
東望冶城空戀戀，西湖非晚作歸人。
寄周吉卿·其一
作者：仇遠
朝代：宋

采菊籬根蘂尚青，開門稚子喜新晴。
笑翁錯料人間事，風雨如何不滿城。
寄周吉卿·其一
作者：仇遠
朝代：宋

閒居偏愛十日菊，歸計何資三月糧。
肉食不煩憂菜色，田家粳稻已炊香。
寄周吉卿·其三
作者：仇遠
朝代：宋

日日言歸未得歸，翻令兒女笑寒饑。
而今已覺歸非遠，爲報山猿野鶴知。
寄周吉卿·其三
作者：仇遠
朝代：宋

老來足力覺全衰，一日山行兩日疲。
歸去蹇馿須買得，山中出入不嫌遲。
寄周吉卿·其二
作者：仇遠
朝代：宋

四壁寒蛩已可憐，一庭風露轉凄然。
杜陵便是歸來早，也有荒閒負郭田。
寄周吉卿·其二
作者：仇遠
朝代：宋

懷土懷居小丈夫，首丘祇覺老心孤。
須營浙右歸耕地，五福星明正照吳。
寄子野
作者：仇遠
朝代：宋

西窗隠几讀南華，頗悟亡羊與戰蝸。
住久不知身是客，歸休誰謂女無家。
向陽野竹先抽筍，待雪官梅欲試花。
我愛睡鄉真樂地，底須頻喫玉川茶。
寄屠存博
作者：仇遠
朝代：宋

三年塵土白鬚眉，擬向西湖濯客衣。
林下杜鵑猶勸去，海邊鷗鳥亦知幾。
及瓜將得葵丘代，存菊須尋栗里歸。
見說中山屠博士，鄉心也趁白雲飛。
寄戚子雲
作者：仇遠
朝代：宋

七不能堪一不成，閒雲自恨出山輕。
柳枝駱馬愛心斷，蓴菜鱸魚歸興生。
薄宦棲棲留泮水，故人渺渺隔臺城。
對床風雨何時卜，共翦青燈話到明。
寄朱飲冰
作者：仇遠
朝代：宋

欲共譚詩一解頤，停雲望極思依依。
梅花賦就廣平老，楊柳門間靖節歸。
驛路數程征馬瘦，家書千里過鴻稀。
思君怕倚闌干北，拄笏看山竟落暉。
寄梁中砥
作者：仇遠
朝代：宋

句曲峰巒翠倚天，琳宮瓊館宴神仙。
水程纔隔一百里，脚債未償三十年。
幾擬看山携酒去，相期聽雨對床眠。
何當撥遣塵間事，一試松根喜客泉。
寄武康王居正
作者：仇遠
朝代：宋

曾向清溪采白蘋，江東日暮別經春。
投金瀨上思歸客，浮玉山前憶故人。
千里雲萍應念我，一庭風樹敢忘親。
挂蓑石暖苔衣厚，擬買漁舠作近鄰。
寄潘懷古
作者：仇遠
朝代：宋

園林摇落夜，靜獨奈秋何。
黄葉下不止，青苔埽更多。
回風喧地籟，濃露洗天河。
懷楚思無極，長簫按九歌。